title: Makauspäivä

text: Ylimääräisiä makauspäiviä tuli olla puolet varsinaisten makauspäivien lukumäärästä, ja puolikas päivä luettiin kokonaiseksi.


title: Makauspäivä

text: Vuoden 1939 merilaissa lastausaikaa kutsutaan seisonta-ajaksi ja lisäseisonta-ajaksi. Laivan seisonta-aika määriteltiin laivan nettovetomäärän mukaan ja laskettiin työpäivin ja työtunnein.


title: Alenka Čebašek

text: Alenka Čebašek (s. 24. huhtikuuta 1989 Kranj) on slovenialainen maastohiihtäjä.


title: Alenka Čebašek

text: Maastohiihdon maailmancupissa Čebašek kilpaili ensimmäisen kerran Roglassa joulukuussa 2009 sijoittuen perinteisen hiihtotavan sprintissä 56:nneksi. Ensimmäiset maailmancupin pisteensä hän saavutti helmikuussa 2011 oltuaan Rybinskin vapaan hiihtotavan sprintissä 13:s. Parhaimmillaan hän on sijoittunut maailmancupin henkilökohtaisissa kilpailuissa seitsemänneksi Dresdenin vapaan hiihtotavan sprintissä tammikuussa 2018 ja kymmenenneksi Rukan vapaan hiihtotavan viidellä kilometrillä marraskuussa 2015. Tammikuussa 2018 hän sijoittui viidenneksi Dresdenin vapaan hiihtotavan parisprintissä Vesna Fabjanin kanssa.


title: Alenka Čebašek

text: Oslon MM-kilpailuissa 2011 Čebašek sijoittui vapaan hiihtotavan sprintissä 19:nneksi ja 10 kilometrin perinteisen hiihtotavan kilpailussa 46:nneksi. Val di Fiemmen MM-kilpailuissa 2013 hän sijoittui Slovenian viestijoukkueen mukana 14:nneksi, perinteisen hiihtotavan sprintissä 37:nneksi ja 10 kilometrin vapaan hiihtotavan kilpailussa 42:nneksi. Sotšin olympialaisissa 2014 hän oli parisprintissä yhdeksäs, viestissä kymmenes, vapaan hiihtotavan sprintissä 17:s ja 10 kilometrin perinteisellä 31:s.


title: Alenka Čebašek

text: Lahden MM-kilpailuissa 2017 Čebašek sijoittui viestissä 13:nneksi, vapaan hiihtotavan sprintissä 18:nneksi ja 15 kilometrin yhdistelmähiihdossa 39:nneksi. Pyeongchangin olympialaisissa 2018 hän sijoittui vapaan hiihtotavan parisprintissä kuudenneksi, viestissä kahdeksanneksi, 10 kilometrin vapaan hiihtotavan kilpailussa 12:nneksi ja perinteisen hiihtotavan sprintissä 30:nneksi.


title: Kaivoslaki (1932)

text: Vuoden 1932 kaivoslaki oli Suomessa vuonna 1932 annettu ensimmäinen kaivoslaki, jolla kumottiin siihen saakka lähes 50 vuotta voimassa ollut kaivaus- ja valtaussääntö vuodelta 1883. Laki tuli voimaan vuoden 1933 alusta.


title: Kaivoslaki (1932)

text: Lain mukaan sekä yksityinen Suomen kansalainen että suomalainen osakeyhtiö, osuuskunta tai muu yhtymä oli oikeutettu ei ainoastaan omalla maallaan vaan myös toisen maalla valtaamaan ja käyttämään hyväkseen määrätynlaisia kivennäislöydöksiä.


title: Kaivoslaki (1932)

text: Jotta tällainen valtaus olisi ollut lain mukaan luvallinen, kivennäislöydöksen tuli sisältää kulta-, hopea-, platina-, elohopea-, lyijy-, tina-, sinkki-, kupari-, koboltti-, nikkeli-, rauta-, mangaani-, kromi-, titaani-, molybdeeni-, wolframi-, vismutti-, antimoni-, radium-, torium- tai uraanimalmia tahi arsenikkikiisuja, rikkikiisua, magneettikiisua, kivennäishiiltä, timantteja, apariittia, magnesiittia, kaoliinia, bauksiittia, talkkia tai asbestia.


title: Mattias Ingman

text: Henrik Bertel Mattias Ingman (s. 22. syyskuuta 1940 Turku) on suomalainen arkkitehti, sisustusarkkitehti, huonekalusuunnittelija ja lasitaiteilija.


title: Mattias Ingman

text: Ingman valmistui Taideteollisen oppilaitoksen metallilinjalta 1961 ja sisustusarkkitehdiksi Taideteollisesta korkeakoulusta 1969. Hän valmistui arkkitehdiksi 2006 Tampereen teknillisestä yliopistosta.


title: Mattias Ingman

text: 1970-luvulla Ingman toimi teollisena muotoilijana Fiskarsissa, Upo Oy:ssä ja Juvako Oy:ssä. Vuonna 1981 Ingman perusti ID-Shop Ky -sisustusliikkeen ja Ingman Design Oy -sisustus- ja tuotesuunnittelutoimiston Tampereelle, jossa työskentelee muotoilijavaimonsa Ulla Aspelund-Ingmanin kanssa.


title: Ivana Janečková

text: Ivana Janečková (s. 8. maaliskuuta 1984 Rychnov nad Kněžnou) on tšekkiläinen uransa lopettanut maastohiihtäjä.


title: Ivana Janečková

text: Nuorten MM-kilpailuissa Strynissä vuonna 2004 Janečková oli mukana Tšekin hopeaa saavuttaneessa viestijoukkueessa. Alle 23-vuotiaiden MM-kilpailuissa Tarvisiossa vuonna 2007 hän saavutti pronssia 15 kilometrin yhdistelmäkilpailussa. Janečková on osallistunut viisiin aikuisten MM-kilpailuhin. Val di Fiemmen MM-kilpailuissa 2003 hän oli mukana kahdeksanneksi sijoittuneessa Tšekin viestijoukkueessa. Oberstdorfin MM-kilpailuissa 2005 hän oli mukana kuudenneksi sijoittuneessa viestijoukkueessa sekä 11:nneksi sijoittuneessa parisprinttiviestissä Helena Erbenován kanssa. Sapporon MM-kilpailuissa 2007 hän sijoittui viestijoukkueen mukana viidenneksi ja 30 kilometrin perinteisen hiihtotavan yhteislähtökilpailussa 21:nneksi. Liberecin MM-kilpailuissa 2009 hän oli parisprintissä yhdeksäs Kamila Rajdlován kanssa ja viestijoukkueen mukana 12:s. Oslon MM-kilpailuissa 2011 hän oli 30 kilometrin vapaan hiihtotavan yhteislähtökilpailussa 20:s, 15 kilometrin yhdistelmäkilpailussa 22:s ja parisprintissä 12:s Eva Vrabcová-Nývltován kanssa. Janečková on osallistunut kaksiin olympialaisiin. Torinossa 2006 hän oli viestijoukkueen mukana kuudes, 15 kilometrin yhdistelmäkilpailussa 23:s ja 30 kilometrin vapaan hiihtotavan yhteislähtökilpailussa 27:s. Vancouverin olympialaisissa 2010 hän oli Tšekin viestijoukkueen mukana 12:s, 10 kilometrin vapaan hiihtotavan kilpailussa 32:s ja 30 kilometrin perinteisen hiihtotavan yhteislähtökilpailussa 40:s.


title: Ivana Janečková

text: Maastohiihdon maailmancupissa Janečková kilpaili ensimmäisen kerran Nové Městossa tammikuussa 2003 sijoittuen 10 kilometrin vapaan hiihtotavan kilpailussa 45:nneksi. Ensimmäiset maailmancupin pisteensä hän saavutti maaliskuussa 2004 sijoituttuaan Pragelaton 15 kilometrin vapaan hiihtotavan kilpailussa 25:nneksi. Parhaimmillaan hän on sijoittunut maailmancupissa 16:nneksi Oslon 30 kilometrin vapaan hiihtotavan yhteislähtökilpailussa maaliskuussa 2010.


title: Ulla Aspelund-Ingman

text: Ulla Kristiina Aspelund-Ingman (s. 9. heinäkuuta 1944 Vaasa) on suomalainen muotoilija ja huonekalusuunnittelija.


title: Ulla Aspelund-Ingman

text: Aspelund-Ingman pääsi ylioppilaaksi Salpausselän yhteiskoulusta Lahdessa 1965, valmistui Kankaanpään taidekoulusta 1966 ja teolliseksi muotoilijaksi Taideteollisesta korkeakoulusta 1970.


title: Ulla Aspelund-Ingman

text: Aspelund-Ingman toimi muun muassa lastenvaunujen ja laivakalusteiden suunnittelijana Jovi Oy:ssä 1970–1975 ja teräsastioiden muotoilijana Opa Oy:ssä 1978–1981, minkä jälkeen hän perusti miehensä Mattias Ingmanin kanssa ID-Shop Ky -sisustusliikkeen ja Ingman Design Oy -sisustus- ja tuotesuunnittelutoimiston Tampereelle.


title: Ulla Aspelund-Ingman

text: Aspelund-Ingman sai toisen palkinnon Iittalan lasisuunnittelukilpailussa 1986 ja seuraavana vuonna toisen palkinnon Kalevala Korun korusuunnittelukilpailussa.


title: Perceptive Deception

text: Perceptive Deception on alankomaalaisen brutaalin death metalin yhtyeen Disavowedin esikoisalbumi. Se julkaistiin vuonna 2001 levymerkillä Unique Leader Records.


title: Perceptive Deception

text: Albumista julkaisi vinyylipainoksen vuonna 2012 Osmose Productions.


title: Perceptive Deception

text: Kaikki kappaleet säveltänyt Disavowed sekä sanoittanut Robbe K.


title: Heliodori

text: Heliodori eli kultaberylli on silikaattimineraaleihin kuuluvan beryllin keltainen värimuoto. Se on jalokivi, jonka kovuus on Mohsin kovuusasteikolla 8. Sen pinnassa voi tapahtua valonvaikutuksesta tähti- ja kissansilmäilmiöt.


title: Heliodori

text:
Ensimmäinen heliodori löydettiin Namibiasta. Nykyisin tätä jalokiveä louhitaan paljolti Brasiliassa. Heliodoria on löydetty myös Yhdysvalloista, Sri Lankasta, Ukrainasta, Uralin vuoristosta
ja Ruotsista.


title: Heliodori

text: Heliodorin hiontaan käytettyjä menetelmiä ovat viiste- ja pyöröhionta sekä plastinen hionta.


title: Stagnated Existence

text: Stagnated Existence on alankomaalaisen brutaalin death metal -yhtyeen Disavowedin toinen studioalbumi. Se julkaistiin vuonna 2007 levymerkillä Neurotic Records.


title: Stagnated Existence

text: Albumi sisältää musiikkivideon kappaleesta "Biased Existence", livemateriaalia tapahtumista Brutal Assault 2006, Neurotic Deathfest ja NRW Deathfest, sekä studiomateriaalia albumin nauhoituksista.


title: Matei Basarab

text:
Matei Basarab (; 1588–1654) oli Valakian voivodi vuosina 1632–1654. Hän oli yksi Romanian tärkeimmistä hallitsijoista ja hänen aikakaudellaan Valakian alueen kehitys sekä Bukarestin kaupungin laajentuminen oli merkittävää.
Basarab kuului pajarisukuun isoisänsä Vâlsan Caracalin puolelta. Basarabin isä oli Brâncovenin kuvernööri vuosina 1591–1592. Basarabin isä kuului Mihail Urhean armeijaan ja hän kuoli Şelimbărin taistelussa. Isänsä perintönä Basarab siirtyi taistelemaan Mihail Urhean joukkoihin, missä hän sai kapteenin arvon. Basarb oli naimisissa pajari Radu Năsturelin tyttären Elena Năsturelin kanssa koko aikuisikänsä.


title: Matei Basarab

text:
Matei Basarabin valinta voivodiksi vuonna 1632 rikkoi perimysjärjestystä, sillä hän oli vasta toisen polven pajari, eikä hänen suvussaan ollut aikaisempia prinssejä tai voivodeja.
Valtakautensa aikana hän kävi jatkuvaa sotaa sekä valtataistelua Moldavian kuningasta Vasile Lupua vastaan. Toisaalta hänellä oli erittäin hyvät suhteet Transylvanian ruhtinaan George II Rákóczin kanssa, jonka avulla hän alkoi saada ylivoimaa Moldaviaa vastaan sekä lisätä autonomiaa osmanien kustannuksella.
Hänen aikakaudella ryhdyttiin korjaamaan Sinan Pashan lähes kokonaan tuhoamaa Bukarestin kaupunkia. Lisäksi hän rakennutti 45 kirkkoa ja luostaria Valakian alueelle.


title: Matei Basarab

text: Matei Basarb kuoli 19. huhtikuuta 1654 luodista saatuun verenmyrkytykseen 74-vuotiaana (tai 73-vuotiaana). Jotkut historioitsijat uskovat, että Moldavian hallitsija George II Rákóczi oli määrännyt Matei Basarabin puolalaisen lääkärin myrkyttämään tämän sairasvuoteellaan.


title: Kiseljovsk

text: Kiseljovsk () on kaupunki Kemerovon alueella Etelä-Siperiassa Venäjällä, noin 240 kilometriä Kemerovosta eteläkaakkoon, Aba-joen yläjuoksulla. Tämä Kuznetskin laakiolla sijaitseva hiilikaivoskaupunki muodostaa paikallishallinnossa oman kaupunkipiirikuntansa.


title: Kiseljovsk

text: Alueelle perustettiin venäläisasutusta noin 1770. Hiilen louhinta aloitettiin vuonna 1919 seudulla sijainneessa Afininon kylässä. Kiseljovsk perustettiin vuonna 1932 yhdistämällä lähekkäiset Afininon ja Tšerkasovan kylät. Nimi Kiseljovsk saatiin Tšerkasovan kylän erään osan nimityksestä. Kaupungiksi paikkakunta nimettiin vuonna 1936.


title: Kiseljovsk

text: Vuoden 2010 väestönlaskennan mukaan kaupunkipiirikunnassa asui 103 019 henkeä. Kaupunkiasukkaita tästä oli 98 365, jolla asukasmäärällä Kiseljovsk oli Kemerovon alueen 6. suurin kaupunki.


title: Kiseljovsk

text: Oheinen taulukko kuvaa kaupungin väkiluvun kehitystä.


title: Markus Itkonen

text: Markus Kalevi Itkonen (s. 17. joulukuuta 1965 Helsingin maalaiskunta) on suomalainen graafinen suunnittelija, taiteen tohtori ja tietokirjailija, joka on erikoistunut typografian kehittämiseen ja tutkimukseen.


title: Markus Itkonen

text: Itkonen valmistui Mainosgraafikkojen koulusta 1986 ja filosofian kandidaatiksi Helsingin yliopiston taiteiden tutkimuksen koulutusohjelmasta 1991. Vuodesta 1987 hänellä on ollut oma graafisen suunnittelun toimisto, jonka puitteissa hän on työskennellyt typografina ja kirjagraafikkona. Lisäksi hän on opettanut muun muassa Taideteollisessa korkeakoulussa, Mainosgraafikkojen koulussa, Suomen Kustannusyhdistyksen kursseilla sekä nykyisessä Aalto-yliopiston taiteiden ja suunnittelun korkeakoulussa.


title: Markus Itkonen

text: Itkonen on julkaissut typografiasta kaksi tietoteosta sekä lukuisia artikkeleita graafisen alan tietokirjoissa ja lehdissä. Hän on työskennellyt myös selkokielisten julkaisujen ja selkotypografian parissa.


title: Markus Itkonen

text: Itkosen väitöskirja "Kadonneet kirjaintyypit: Suomalainen kirjainmuotoilu 1920–1985" tarkastettiin lokakuussa 2012 Aalto-yliopistossa.


title: Markus Itkonen

text: Itkosen isä oli suomen kielen professori Terho Itkonen. Markus Itkonen on muun muassa kuvittanut isänsä teoksen "Selvää suomea" (1985).


title: Salmenvuoren kalliomaalaus

text: Salmenvuoren kalliomaalaus sijaitsee Lappeenrannassa, sen länsipuolella olevassa Jängynjärven rannalla, Etelä-Karjalassa. Maalauksen arvioidaan olevan kivikautinen ja sen löysi Timo Miettinen vuonna 1980.


title: Salmenvuoren kalliomaalaus

text: Jängynjärvessä on pohjois-eteläsuuntainen Lavosensalmi, jonka vedet virtaavat pohjoisesta Vetjanjärvestä ja jonka länsirannalla on näyttävä rantaan putoava pystykallio. Kallion itä-koilliseen aukeavassa seinämässä on kalliomaalaus, joka on varsinkin alaosastaan jäiden ja tukinuiton pahoin kuluttama. Kallio on selkeäpiirteinen ja pitkien yhtäjaksoisten halkeamien halkoma. Salmi on Väliväylällä ja Saimaan muinaisen "Kärenlammen lasku-uoman" varrella. Saimaa virtasi aikoinaan tätä kautta Suomenlahteen noin 400 vuotta.


title: Salmenvuoren kalliomaalaus

text: Maalauksia erottuu eri korkeudella ja viidessä eri kohdassa noin 25 metrin matkalla. Alimmat värikuviot ovat 1 metrin korkeudella ja ylimmät 3,5 metrin korkeudella veden pinnasta. Ne ovat pahoin kuluneita eikä kaikista kuvoista saa enää selvää, etenkin kun vielä jäkälä täplittää tieästi kalliota. Maalauskohdat esitellään etelästä (vasemmalta) pohjoiseen.


title: Salmenvuoren kalliomaalaus

text: Eteläisin maalattu kohta (A) sisältää muun muassa pystysuuntaisen ja renkaaseen päättyvän viivan, vaakaviivan ja katkelmallisen soikiopäisen ihmishahmon. Toinen kohde (B) sisältää kuvioyhdistelmän, jossa hirven takana seisoo ihminen. Oikealle katsova hirvi on 67 senttimetriä pitkä ja se on maalattu täyteisesti. Ihmisestä ja hirvestä erottuvat enää yläosat. Näiden lisäksi löytyy jäänteet soikiopäisestä ihmisestä ja toisesta tunnistamattomasta kuviosta.


title: Salmenvuoren kalliomaalaus

text: Seinämän keskikohdassa noin 3,5 metrin korkeudella löytyy (C) venekuvio, jossa yhdeksän miehistön viivaa, ja epämääräinen väriläistä. Kuvio on vaurioitunut vedenkorkeutta ja vuosilukua "1955" esittävän hakkauksen johdosta. Vielä oikealle mennessä (D) löytyy kaksi venekuvioparia, jotka ovat vain osittain näkyvissä. Toinen sijaitsee 1,6 metrin korkeudella ja sillä on vain himmeästi erottuva pari. Ne ovat 32 ja 37 senttimetriä pitkät. Selvemmässä veneessä on kuusi miehistön viivaa. Noin 3 metriä oikealle ja 3,3 metrin korkeudella on toinen venekuviopari (E), jossa toisessa on 8−9 miehistön viivaa. Veneiden pituudet ovat 50 ja 31 senttimetriä pitkät. Näiden lisäksi on ihmishahmon katkelma.


title: Aimo Katajamäki

text: Aimo Matias Katajamäki (s. 30. maaliskuuta 1962 Helsinki) on suomalainen graafinen suunnittelija, kuvittaja ja kuvataiteilija.


title: Aimo Katajamäki

text: Aimo Katajamäki valmistui taiteen maisteriksi Taideteollisesta korkeakoulusta 1992. Hän toimii graafisena suunnittelijana ja kuvittajana omassa yrityksessään Aimonomia Oy:ssä.


title: Aimo Katajamäki

text: Aimo Katajamäki on 2000-luvulla laajentanut ilmaisuaan myös kuvanveistoon ja graafiseen betoniin. Hänen veistosinstallaationsa "Puun kansa" on sijoitettu Eduskunnan uuden lisärakennuksen aulaan. Hämeenlinnan maakunta-arkiston uudisrakennuksen julkisivun kuvioinnin Katajamäki suunnitteli yhdessä Arkkitehtuuritoimisto Heikkinen-Komosen kanssa arkistosta valituista vanhoista asiakirjoista. Rakennus palkittiin vuoden betonijulkisivuna 2009.


title: Aimo Katajamäki

text:
Uransa alussa Aimo Katajamäki sai Vuoden junior -palkinnon Grafian Vuoden huiput -tapahtumassa 1992. Vuoden graafikoksi hänet nimitettiin 1999. Taideteollinen korkeakoulu myönsi Katajamäelle Pallas Athene -palkinnon 2007. Varsovan kansainvälisessä julistebiennalessa vuonna 2007 Katajamäki voitti parhaan julisteen palkinnon huonekaluyritys Viverolle
tekemällään julistesarjalla.


title: Aimo Katajamäki

text: Vuonna 2013 Katajamäelle ja hänen puolisolleen, sisustusarkkitehti Päivi Meuroselle myönnettiin muotoilun valtionpalkinto heidän sisustusta ja kuvataidetta yhdistävästä yhteistyöstään muun muassa Turun kaupunginkirjaston pääkirjastossa, Seinäjoen uudessa Apila-kirjastossa ja muissa etenkin Arkkitehtitoimisto JKMM:n suunnittelemissa julkisissa tiloissa.


title: Osuusliike Voima

text: Osuusliike Voima oli E-liikkeeseen kuulunut osuusliike Pirkanmaalla 1917−1983. Voima oli pitkään toiseksi suurin vähittäiskauppaliike Tampereella SOK-laisen Osuuskauppa Tuotannon (nykyisin osa Pirkanmaan Osuuskauppaa) jälkeen.


title: Osuusliike Voima

text: Voimalla oli toisen maailmansodan jälkeen oma tavaratalo sekä ravintola Hämeenkadun varrella. Sillä oli myös oma leipätehdas, mylly, meijeri, virvoitusjuomatehdas ja kahvipaahtimo sekä kymmeniä sivumyymälöitä eri puolilla Tamperetta. Tampereen ulkopuolella Voimalla oli vuonna 1965 kaikkiaan 76 myymälää. Sen toimitusjohtajana oli pisimpään (1931–1957) Alpo Pesonen. Hän sai kauppaneuvoksen arvonimen 1950.


title: Osuusliike Voima

text: Tampere on Suomen osuustoiminnan kehto. Sinne perustettiin Suomen ensimmäiset osuuskaupat. Osuustoimintaliikkeen uranuurtaja oli Finlaysonin osuuskauppa, joka avasi ovensa Puutarhakadulla 1. syyskuuta 1900. Ei kestänyt kuukautta kauempaa, kun sen rinnalle ilmestyi Pellavatehtaan Työväen Osuuskauppa. Näiden kahden osuuskaupan jäseniksi pääsivät vain kyseisten tehtaiden työntekijät. Niinpä Tampereen työväenyhdistys perustikin vielä Tampereen Työväen Osuuskaupan keväällä 1901. Ensimmäisen maailmansodan aattona Tampereella oli siis kolme osuuskauppaa, ja kussakin oli jäseniä noin tuhat. Vuonna 1916 Työväen Osuuskauppa päätettiin myydä Finlaysonin osuuskaupalle. Pian sen jälkeen alettiin puuhata myös jäljelle jääneiden osuusliikkeiden yhdistämistä. Se toteutui, kun Osuusliike Voima perustettiin 3. syyskuuta 1917 Finlaysonin, Pellavatehtaan ja viime vaiheessa mukaan tulleen Teiskon Viitapohjan osuuskaupan yhteenliittymänä.


title: Osuusliike Voima

text: E-liike joutui 1970–luvulla talousvaikeuksiin ja niiden seurauksena Voima yhdistyi 38 muun osuusliikkeen ja niiden keskusliikkeen OTK:n kanssa E-osuuskunta Ekaksi 1983.


title: Belovo

text: Belovo () on teollisuuskaupunki Kemerovon alueella Etelä-Siperiassa Venäjällä, 134 kilometriä Kemerovosta etelään. Tämä Kuznetskin laakion hiilikaivosalueen kaupunki on Belovon kaupunkipiirikunnan hallintokeskus.


title: Belovo

text: Belovon kylä mainitaan kirjallisissa lähteissä vuonna 1726. Kivihiiltä löydettiin vuonna 1851 ja sitä ryhdyttiin kaivamaan tuotannollisesti 1881. Kaivostoiminta kuitenkin loppui melko pian. 1930-luvulla kaivostoiminta käynnistettiin jälleen sinkkitehtaan myötä ja vuosikymmenen lopulla myös hiilentuotanto jatkui. Kaupungiksi paikkakunta muutettiin vuonna 1938.


title: Belovo

text: Vuoden 2010 väestönlaskennan mukaan kaupunkipiirikunnassa asui 134 513 henkeä. Heistä 76 764 oli Belovon kaupungista. Lisäksi kaupunkipiirikuntaan kuului neljä 10-16 tuhannen asukkaan kaupunkityyppistä taajamaa ja myös pari tuhatta maaseutukylien asukasta.


title: Belovo

text: Oheinen taulukko kuvaa kaupungin väkiluvun kehitystä.


title: Korso (elokuva)

text: Korso on Akseli Tuomivaaran ohjaama kotimainen pitkä fiktioelokuva. Elokuva tuli teatterilevitykseen 28. helmikuuta 2014. Elokuvan ovat käsikirjoittaneet Kirsikka Saari ja Jenni Toivoniemi. Se kertoo korsolaisesta Markuksesta, joka haaveilee katukoristähteydestä New Yorkissa.


title: Korso (elokuva)

text: Elokuvan päärooleissa ovat Mikko Neuvonen, Niko Vakkuri, Iiro Panula, Iida Lampela, Richmond Ghansah ja Petri Manninen. Elokuva on kuvattu keväällä 2013 muun muassa Korsossa ja Helsingissä. Elokuvan on tuottanut Mark Lwoff, Misha Jaari (Oy Bufo Ab) ja Elli Toivoniemi (Tuffi Films Oy).


title: Korso (elokuva)

text: Petri Manninen palkittiin roolistaan parhaan miessivuosan Jussilla.


title: Luettelo Lontoon metron entisistä ja avaamatta jääneistä asemista

text: Lontoon metrossa on useita asemia, jotka on suljettu tai joita ei koskaan ole avattu. Asemien sulkemiselle on useita syitä, esimerkiksi liian matala käyttäjämäärä, aseman siirtäminen tai korvaaminen toisella asemalla ja aseman siirtäminen osaksi National Railin tai London Overgroundin verkostoa.


text: Osa suljetuista asemarakennuksista on yhä olemassa, tosin toisessa käytössä tai hylättynä. Monet asemat on purettu ja niiden tilalla on nykyisin muita rakennuksia. Useilla yhä avoinna olevilla asemilla on myös käyttämättömiä laitureita. Jotkin suljetut asemat ja laiturit kuuluvat Lontoon metron osiin, joita vuokrataan kuvauskäyttöön, esimerkkinä Aldwychin metroasema.


text:
Nämä asemat kuuluivat joskus Lontoon metron verkostoon. Monet on suljettu kokonaan, mutta osalla asemista on vielä National Railin junaliikennettä.
Näiden asemien rakentamista tai metroverkkoon liittämistä suunniteltiin ja siihen oli myönnetty lupa, mutta suunnitelmat muuttuivat tai rahat loppuivat useimmissa tapauksissa ennen rakennustöiden aloittamista.


title: Wetarinviikunansyöjä

text: Wetarinviikunansyöjä ("Sphecotheres hypoleucus") on kuhankeittäjien heimoon kuuluva varpuslintu.


title: Wetarinviikunansyöjä

text: Wetarinviikunansyöjää tavataan kotoperäisenä Wetarin saarella Indonesiassa. Sen populaatio on luultavasti pieni, ja laji on luokiteltu silmälläpidettäväksi.


title: Wetarinviikunansyöjä

text: Wetarinviikunansyöjä tunnetaan huonosti. Se elää useimmissa metsätyypeissä, mutta laji suosii metsänreunoja ja kuivia metsiä. Se käyttää ravinnokseen pääasiassa viikunoita.


title: Australianviikunansyöjä

text: Australianviikunansyöjä ("Sphecotheres vieilloti") on kuhankeittäjien heimoon kuuluva varpuslintu.


title: Australianviikunansyöjä

text: Australianviikunansyöjää tavataan Australiassa ja Papua-Uudessa-Guineassa. Lajin on raportoitu olevan yleinen Australiassa, ja sen kannankehitys on vakaa. Se on luokiteltu elinvoimaiseksi.


title: Linjaliikenne Muurinen

text: Linjaliikenne Muurinen Oy on turkulainen linja-autoyritys.


title: Linjaliikenne Muurinen

text: Vuonna 1966 Turussa oli kaksi linja-autoliikennettä hoitavaa yhtiötä, Turun kaupungin liikennelaitos ja yksityisten linja-autoilijoiden TLO, jolla oli tullut myyntiin Einar Westmannin osuus. Linja-autoista kiinnostunut Antti Muurinen osti sen yhdessä Veikko Rantalan kanssa. Kaupan mukana tuli Vanaja-merkkinen linja-auto. Toiminta alkoi 1.2.1966 linjoilla 1 ja 6. Pian hankittiin toinen, uudempi auto Nurmijärven linja-autoyhtiöltä. Joulukuussa aloitettiin uudella linjalla Kauppatori–Suikkila.


title: Linjaliikenne Muurinen

text: Vuonna 1969 Veikko Rantala jäi pois yhtiöstä, ja Antti Muurinen jäi omistajaksi yksin. Seuraavana vuonna ostettiin Armas Aaltosen puoliosuus vanhan hautausmaan linjasta. Vuonna 1971 hankittiin ensimmäinen uusi, Autokorin valmistama linja-auto. Vuonna 1977 ostettiin Aarne Alisen puoliosuus ja kaupan mukana kaksi autoa. Hirvensalosta vuokrattiin huolto- ja tallipaikka.


title: Linjaliikenne Muurinen

text: Vuonna 1981 yrityksen toiminimi muutettiin Ky:ksi ja merkittiin kaupparekisteriin. Samana vuonna alettiin rakentaa omaa toimitilaa Orikedolle.


title: Linjaliikenne Muurinen

text: Vuonna 1985 Pasi Muurisesta tuli vakituinen työntekijä ja vuotta myöhemmin hänen vaimostaan. Heistä tuli vastuullisia osakkaita vuonna 1990. Antti Muurinen Ky muuttui vuonna 1995 osakeyhtiöksi, ja Pasi Muurisesta tuli toimitusjohtaja. Antti Muurinen siirtyi hallituksen puheenjohtajaksi. Vuonna 2001 Antti Muurinen sai Turun kaupungilta "Joukkoliikenne 100 vuotta" -mitalin. Samana vuonna yrityksen nimi muuttui muotoon "Linjaliikenne Muurinen Oy".


title: Linjaliikenne Muurinen

text: Kalusto koostuu matalalattiabusseista, pikkubusseista ja 36-66-paikkaisista turistibusseista.


title: Bray

text: Bray on kylä Irlannin itärannikolla noin 22 kilometriä Dublinista etelään. Bray on turistien suosima paikka, jolla on pitkät perinteet dublinilaisten rantalomakohteena. Rautatien valmistuminen Dublinista vuonna 1834 oli alkusysäys kylän kehittymiselle. Brayn tunnettu historia ulottuu pronssikauteen saakka. Myös roomalaisten käynnistä ensimmäisellä vuosisadalla on löydetty todisteita.


title: Anthony Genge

text: Anthony Charles Genge (s. 22. toukokuuta 1952 Vancouver) on kanadalainen säveltäjä ja pianisti. Hän sai musiikin maisterin arvon Montrealin McGill-yliopistosta vuonna 1981 ja filosofian tohtorin arvon New Yorkin osavaltionyliopistosta, Buffalosta 1985. Hän aloitti uransa jazzpianistina teini-iässä. Hän opiskeli sävellystä Rudolf Komorousin johdolla Victorian yliopistossa (1976–9), Jo Kondon johdolla Tokiossa (1979) ja Bruce Matherin johdolla McGill-yliopistossa (1979–81). Hän saavutti säveltäjänä tunnustusta vuonna 1978, kun "Eleven Steps" voitti ensimmäisen palkinnon CBC:n kansallisessa nuorten säveltäjien radiokilpailussa. Hän voitti myös nuorten säveltäjien Robert Fleming -palkinnon 1981 ja Canadian Federation of University Women Creative Arts Awardin 1982. Vuonna 1981 Genge palasi Aasiaan tutkimaan Balin, Myanmarin ja Jaavan musiikkia.


title: Anthony Genge

text: Vuosina 1982–5 Genge opiskeli Morton Feldmanin johdolla New Yorkin osavaltionyliopistossa Buffalossa. Hän on myös itse opettanut eri yliopistoissa. Monet hänen sävellyksistään ilmentävät aasialaisvaikutteita. Useiden japanilaisvaikutteisten teosten lisäksi hän on säveltänyt indonesialaiseen gamelaniin viittaavan lyömäsoitinteoksen "Sunda" (1989). Gengeltä ovat tilanneet teoksia muiden muassa Purcell String Quartet ("Music for String Quartet", 1981, versio jousiorkesterille 1988), Vancouver New Music Society ("Streams II", 1984) ja Magnetic Band ("Quartet (On a Misty Night)", 1987).


title: Kaisu Klemetti

text: Kaisu Klemetti (s. 1946 Paavola) on suomalainen graafinen suunnittelija, joka on muotoillut monien suomalaisten yritysten ja järjestöjen tunnuksia ja 1990-luvulta lähtien postimerkkejä. 1970-luvun puolivälistä 1990-luvun alkuun Klemetti toimi mainostoimisto Harkonmäki Oy:n keskeisenä art directorina.


title: Kaisu Klemetti

text: Kahdeksanlapsisen perheen kuopuksena syntynyt Kaisu Klemetti kävi kansakoulun jälkeen Haapaveden Opiston ja Oulaisten kauppakoulun. Ensimmäisen mainosalan paikan Klemetti löysi Oulun Pohjois-Mainoksesta, kunnes pääsi Helsinkiin Mainosgraafikkojen kouluun ja Turkama & Kumppanit -mainostoimistoon. Sieltä Klemetti siirtyi Liikemainonta-McCannille ja vuonna 1974 Matti Harkonmäen nimeä kantavaan toimistoon. Siellä Klemetti suunnitteli mainontaa ja yritysgrafiikkaa suurille organisaatioille kuten hotelli- ravintolayhtiö Arctia, Neste, Tielaitos, Maaseudun Sivistysliitto ja Sosiaali- ja terveyshallitus. Harkonmäen tunnetuin mainoskampanja oli 1980-luvun puolivälissä metsäteollisuusjärjestöille tehty "Suomi elää metsästä". Harkonmäki Oy ajautui monen muun mainostoimiston tavoin konkurssiin Suomen 1990-luvun alun lamassa.


title: Kaisu Klemetti

text: Vuonna 1991 Klemetti perusti oman yrityksen, jonka puitteissa suunnittelee muun muassa monia postimerkkejä. Ruunaan retkeilyaluetta kuvaava Klemetin suunnittelema merkki valittiin maailman kauneimmaksi postimerkiksi 2001.


title: Kaisu Klemetti

text: Klemetti asuu nykyisin puolet vuodesta Uudessa-Seelannissa.


title: Kyproksen maantiede

text: Kypros on Välimeren kolmanneksi suurin saari Sisilian ja Sardinian jälkeen. Se sijaitsee Välimeren itäosan koilliskulmauksessa Turkin ja Syyrian rannikoiden kainalossa. Saari kuuluu maantieteellisesti Lähi-itään ja Aasiaan, mutta poliittisesti ja kulttuurillisesti sen katsotaan kuuluvan Eurooppaan. Saaren pinta-ala on ja asukasluku noin (2017).


title: Kyproksen maantiede

text: Kyproksen saari kuuluu "de jure" kokonaisuudessaan Kyproksen tasavallalle, mutta saaren pohjoisosassa on Turkin vuonna 1974 miehittämä alue, joka on julistautunut itsenäiseksi nimellä Pohjois-Kyproksen turkkilainen tasavalta.


title: Kyproksen maantiede

text: Kyproksen saaren pinta-ala on . Tästä noin kuuluu Kyproksen tasavaltaan ja noin Pohjois-Kyprokseen. Kokonaispinta-ala tekisi yhdistyneestä Kyproksesta maailman 170. suurimman valtion. Kyproksen pinta-alasta noin on maapinta-alaa ja vain noin sisävesiä. Pinta-alasta noin on maanviljelysmaata ja noin metsää.


title: Kyproksen maantiede

text: Kyproksen suurin pituus koillis-lounaissuunnassa on noin 227 kilometriä ja suurin leveys luoteis-kaakkoissuunnassa noin 97 kilometriä. Saaren rannikon pituus on noin 648 kilometriä. Saaren koillisosan muodostaa pitkä Karpasían niemimaa. Sen kärki tunnetaan Apóstolos Andréaksen niemenä. Länsipäässä sijaitsee Akámaksen niemi, etelärannikolla Akrotírin niemi ja saaren kaakkoiskulmassa Kávo Gkrékon niemi. Itärannikolla Karpasían eteläpuolella sijaitsee Famagustanlahti, etelärannikolla Lárnakanlahti, Akrotírinlahti ja Episkopínlahti, ja luoteisrannikolla Chrysochoúnlahti ja Mórfounlahti.


title: Kyproksen maantiede

text: Kyproksen korkein vuoristo on Tróodos-vuoristo, jonka alue kattaa valtaosan eteläisestä Kyproksesta. Tróodoksen massiivi on hyvin mineraalipitoinen veden alla syntynyt doomi. Vuoristossa sijaitsee muun muassa saaren korkein kohta, Ólympos (). Kyproksen pohjoisreunaa pitkin koko saaren pituudelta kulkee kalkkikivinen Pentadáktylos-vuorijono eli Kyrenianvuoret. Pentadáktyloksen eteläpuolella sen ja Tróodoksen välissä sekä länsirannikon Mórfoun ja itärannikon Famagustan kaupunkien välissä sijaitsee hedelmällinen Mesaorían tasanko.


title: Kyproksen maantiede

text: Kyproksen metsien vuosisatojen ajan jatkunut tuhoaminen on heikentänyt maaston vedenpidätyskykyä, ja nykyisin kaikki saaren joet kuivuvat kesäksi. Saaren suurimpien jokien, kuten pisimmän joen Pediaíoksen, alkulähteet sijaitsevat Tróodos-vuorilla, josta virtaa talvipuolella vuotta jokia eri suuntiin. Pediaíos virtaa Mesaorían tasangolla ja laskee Famagustanlahteen saaren itärannikolla. Maanviljelyn vedentarpeen tyydyttämiseksi on rakennettu monia patoja ja kanavia.


title: Kyproksen maantiede

text: Kypros kuuluu maantieteellisesti Lähi-itään ja Aasiaan, mutta poliittisesti ja kulttuurillisesti sen katsotaan kuuluvan Eurooppaan. Etäisyys Kyprokselta pohjoiseen Turkin rannikolle on noin 75 kilometriä, itään Syyriaan noin 105 kilometriä, etelään Egyptiin noin 300 kilometriä ja länteen Kreikan Ródokselle noin 380 kilometriä. Manner-Kreikkaan matkaa on noin 770 kilometriä.


title: Kyproksen maantiede

text: Koko Kyproksen saaren väkiluvuksi on arvioitu vuonna 2017 noin henkeä. Vuoden 2011 väestönlaskennassa Kyproksen tasavallan väkiluku oli ja Pohjois-Kyproksen väkiluku . Yhteenlaskettu väkiluku tekee Kyproksesta maailman 159. suurimman valtion.


title: Kyproksen maantiede

text: Kypros on jaettu hallinnollisesti kuuteen alueeseen ("eparchía"), joista "de facto" kaksi sijaitsee kokonaan Kyproksen tasavallan puolella, kolme osittain sen ja osittain Pohjois-Kyproksen puolella, ja yksi kokonaan Pohjois-Kyproksen puolella. Alueet on jaettu kuntiin ("dímos") ja yhdyskuntiin ("koinótita").


title: Kyproksen maantiede

text: Kyproksen saaren suurin kaupunki on kummankin tasavallan pääkaupunkina toimiva Nikosia eli Lefkosía (, josta kreikkalaisella puolella ja turkkilaisen Pohjois-Nikosian puolella ). Muut suurimmat kaupungit ovat kreikkalaisella puolella Limassol eli Lemesós (), Stróvolos (), Lárnaka (), Lakatámeia () ja Páfos (), ja turkkilaismiehityksen alla olevan pohjoisosan alueella Famagusta eli Gazimağusa/Ammóchostos (), Kyrenia eli Girne/Kerýneia () ja Mórfou eli Güzelyurt () (2011). Saaren väestö on keskittynyt Nikosian, Páfoksen, Limassolin ja Lárnakan alueille.


title: Kyproksen maantiede

text: Kyproksen tasavallan ja Pohjois-Kyproksen välillä kulkee noin 156 kilometriä pitkä rajavyöhyke, joka tunnetaan vihreänä linjana.


title: Kyproksen maantiede

text: Kyproksella vallitsee välimerenilmasto, jonka myötä talvet ovat sateisia ja kesät kuivia ja lämpimiä. Meren läheisyys tasapainottaa ilmastoa sen verran, ettei varsinkaan saaren länsirannikolla ole kesäisin niin kuuma kuin muualla. Myös korkeus vaikuttaa lämpötiloihin: kilometrin nousu korkeudessa aiheuttaa noin viiden asteen laskun lämpötilassa. Kesäaikaan keskimääräinen päivän ylin lämpötila vaihtelee Mesaorían tasangon 29 °C :sta Tróodoksen vuorten 22 °C:seen.


title: Kyproksen maantiede

text: Kyproksen kasvilajien kartoitus on käynnissä. Siellä on tavattu jo eri kasvilajia ja niiden alalajia, joiden joukossa 140 kotoperäistä lajia. Kyproksen arvostetuin ja kerätyin sienilaji on männynleppärousku. Myös suppilohaperoa kerätään paljon. Kuningasosterivinokas kasvaa villinä Kyproksella.


title: Kyproksen maantiede

text: Kyproksen eläinkuntaan kuuluu noin 30 nisäkäslajia, 25 matelijaa ja sammakkoeläintä, 370 lintulajia, 250 kalalajia ja suunnilleen 6000 hyönteislajia. Se sijaitsee tärkeän lintujen muuttoreitin varrella. Hanhikorppikotka, joka oli aikaisemmin saarella yleinen, on nyt erityisen suojelun kohteena.


title: Kyproksen maantiede

text: Muinaisina aikoina saarella on elänyt paljon kauriita ja villisikoja. Nykyisin ainoa suurikokoinen nisäkäs on muflonin sukuinen agrino ("Ovis orientalis ophion"). Uhanalaiset valekarettikilpikonna  ja liemikilpikonna pesivät saarella.


title: Kyproksen maantiede

text: Kyproksen tasavallan metsäosasto hallinnoi kymmentä luontoaluetta, jotka on tarkoitettu ennen kaikkea virkistysalueiksi. Suurin niistä on yli 90 neliökilometrin laajuinen Tróodoksen metsäpuisto. Puistoalueilla on merkittyjä vaellusreittejä, leirintäalueita ja eväsretkipaikkoja.


title: Daryl Katz

text: Daryl Allan Katz (s. 31. toukokuuta 1961 Edmonton, Alberta) on kanadalainen liikemies.


title: Daryl Katz

text: Katzin omaisuuden arvoksi arvioitiin maaliskuussa 2013 noin 2,6 miljardia Yhdysvaltain dollaria. Talouslehti Forbesin mukaan hän oli Kanadan 11. rikkain henkilö, ja koko maailman 554. rikkain henkilö.


title: Daryl Katz

text: Suurimman osan omaisuudestaan Katz on hankkinut apteekkibisneksestä. Hänen Katz Group -yrityksensä pyörittää yli 1 800 apteekkia ympäri Pohjois-Amerikkaa.


title: Daryl Katz

text: Katz on myös intohimoinen jääkiekon ystävä, ja omistaa NHL-joukkue Edmonton Oilersin sekä WHL-junioriliigan Edmonton Oil Kingsin. Hän on johtanut projektia uuden hallin rakentamiseksi Edmontonin keskustaan vanhentuneen Rexall Placen korvaajaksi.


title: Karjalan kannaksen rahasto

text: Karjalan kannaksen rahasto oli aiemmin Suomessa valtion rahasto, jonka tuottoja käytettiin Karjalan kannaksen hyväksi.


title: Karjalan kannaksen rahasto

text:
Vuonna 1924 annetun lain nojalla
sitten kun niistä on vähennetty lain täytäntöönpanosta Viipurin läänissä valtiolle johtuneet kustannukset, oli rahastosta vuonna 1931 annetulla lailla säädetty muodostettavaksi pysyvä valtion tulo- ja menoarvion ulkopuolella oleva rahasto, jonka vuotuiset korot ja muut tulot käytetään Karjalan kannaksen henkisen ja taloudellisen kehityksen tukemiseksi.


title: Karjalan kannaksen rahasto

text: Rahastosta annetun asetuksen mukaan rahastosta vuosittain annetuista avustuksista päätti valtiovarainministeriö saatuaan lausunnon alaiseltaan tarkoitusta varten asetetulta neuvottelukunnalta. Tämän neuvottelukunnan muodostivat valtioneuvoston kolmeksi vuodeksi kerrallaan määräämät puheenjohtaja ja neljä jäsentä, joista yksi määrättiin varapuheenjohtajaksi.


title: Roy Hibbert

text: Roy Denzil Hibbert (s. 11. joulukuuta 1986 Queens, New York) on yhdysvaltalaissyntyinen jamaikalainen kilpauransa päättänyt koripalloilija, pelipaikaltaan sentteri. Hän edusti ammattilaisurallaan neljää NBA-joukkuetta, pisimpään Indiana Pacersia. Hibbert valittiin kahdesti un ja kerran sarjan .


title: Roy Hibbert

text: Georgetownin yliopistossa ennen ammattilaisuraansa pelannut Hibbert oli ensimmäisen kierroksen varaus NBA:n vuoden . Hänet valittiin ensimmäisen kerran urallaan un kaudella 2011–2012 ja toisen kerran kaudella 2013–2014. Jälkimmäisellä kaudella hänet valittiin myös . Kaudella 2015–16 Indiana Pacers kauppasi hänet Los Angeles Lakersiin. Kesällä 2016 Hibbert siirtyi Charlotte Hornetsiin, minkä jälkeen hän edusti vielä Denver Nuggetsia. Hibbert ilmoitti virallisesti päättävänsä kilpauransa heinäkuussa 2018 oltuaan pelaamatta edelliskauden.


title: Age of the Wicked

text: Age of the Wicked on yhdysvaltalaisen death metal -yhtyeen Pyrexian kolmas studioalbumi. Se julkaistiin vuonna 2007 levymerkillä Unique Leader Records.


title: Salakapina

text: Salakapina oli aiemmin Suomessa nimitys, jolla tarkoitettiin useita erilaisia rikoksia.


title: Salakapina

text: Salakapinalla tarkoitettiin useiden henkilöiden yhteenlyöttäytymistä tottelemattomuuteen ja kapinoimiseen esivaltaa vastaan. Vuoden 1889 rikoslaissa puhuttiin vain vankien kapinasta, mutta merilaissa ja sotaväen rikoslaissa oli mainittu merimiesten ja sotaväkeen kuuluvien henkilöiden salakapina.


title: Salakapina

text: Jos vankeja oli liittynyt yhteen ja yhdessä olivat tehneet väkivaltaa sille, jonka huostassa tai vartioitavina he olivat, taikka väkivallalla tai väkivaltaa uhaten tehneet hänelle vastarintaa, taikka pakottaneet tai yrittäneet pakottaa häntä johonkin tekoon, taikka murtautuneet tai yrittäneet murtautua vankihuoneesta tai muusta säilöstä, oli olemassa "vankien salakapina".


title: Salakapina

text: Jos meriväki yksissä tuumin liittyi yhteen ja kieltäytyi tottelemasta päällikköä, oli vuoden 1873 merilain mukaan kyseessä "meriväen salakapina".


title: Salakapina

text: Jos sotilaat yksissä neuvoin päättivät kieltäytyä tottelemasta esimiehen käskyä tai väkivallalla tai uhkauksella vastustaa sen toimeenpanoa taikka pakottaa esimiestä jotakin tekemään tai tekemättä jättämään taikka muuten tehdä hänelle väkivaltaa hänen ollessaan palveluksessa tai hänen palveluksensa takia, rangaistiin rikollisia "sotilaallisesta salakapinasta".


title: Cruelty Beyond Submission

text: Cruelty Beyond Submission on yhdysvaltalaisen death metal -yhtyeen Pyrexian kokoelma-albumi. Se julkaistiin vuonna 2004 levymerkillä Rex Records.


title: Cruelty Beyond Submission

text: Kappaleet 1–3 ovat uusia, jotka julkaistiin myöhemmin yhtyeen kolmannella studioalbumilla "Age of the Wicked". Kansikuvan on toteuttanut Jon Zig.


title: Jennie Öberg

text: Jennie Öberg (s. 4. marraskuuta 1989 Piitime) on ruotsalainen maastohiihtäjä, joka edustaa Piteå Elit Skidklubb -seuraa.


title: Jennie Öberg

text: Alle 23-vuotiaiden MM-kilpailuissa Otepäässä 2011 Öberg saavutti pronssia perinteisen hiihtotavan sprintissä. Vuotta myöhemmin Erzurumissa hän otti pronssia vapaan hiihtotavan sprintissä.


title: Jennie Öberg

text: Maastohiihdon maailmancupissa Öberg kilpaili ensimmäisen kerran Jällivaarassa marraskuussa 2010 sijoittuen 10 kilometrin vapaan hiihtotavan kilpailussa 61:nneksi. Ensimmäiset maailmancupin pisteensä hän saavutti tammikuussa 2011 oltuaan Liberecin vapaan hiihtotavan sprintissä yhdeksäs. Parisprintissä hän sijoittui seuraavana päivänä kahdeksanneksi Mia Erikssonin kanssa. Ensimmäisen palkintosijansa hän saavutti voittaessaan Rybinskin vapaan hiihtotavan sprintin tammikuussa 2015.


title: Mia Eriksson

text: Mia Eriksson (s. 20. kesäkuuta 1987 Jällivaara) on ruotsalainen maastohiihtäjä, joka edustaa Piteå Elit Skidklubb -seuraa.


title: Mia Eriksson

text: Maastohiihdon maailmancupissa Eriksson kilpaili ensimmäisen kerran Jällivaarassa marraskuussa 2006, oltuaan mukana Ruotsin viestijoukkueessa. Ensimmäiseen henkilökohtaiseen kilpailuun hän otti osaa Tukholman perinteisen hiihtotavan sprintissä maaliskuussa 2007 sijoittuen 47:nneksi. Maailmancupin pisteille Eriksson ylsi ensimmäisen kerran Düsseldorfin vapaan hiihtotavan sprintissä joulukuussa 2008 ollen yhdeksäs. Toisen kerran hän saavutti yhdeksännen sijan samassa paikassa kaksi vuotta myöhemmin. Hän on saavuttanut kuudennen sijan kaksi kertaa parisprintissä ja kerran viestijoukkueen mukana.


title: Klay Thompson

text: Klay Alexander Thompson (s. 8. helmikuuta 1990 Los Angeles, Kalifornia) on yhdysvaltalainen koripalloilija, olympiavoittaja ja maailmanmestari, pelipaikaltaan heittävä takamies. Hän edustaa NBA-liigassa pelaavaa Golden State Warriorsia. Thompson on tunnettu yhtenä NBA:n parhaista heittäjistä.


title: Klay Thompson

text: Thompson teki 23. tammikuuta 2015 ottelussa Sacramento Kingsiä vastaan uuden NBA-ennätyksen heittämällä yhdellä neljänneksellä 37 pistettä. Hän onnistui kaikissa 13 yrityksessään kolmannen neljänneksen aikana, mukaan lukien yhdeksän kolmen pisteen heittoa. Konferenssifinaaleissa hän heitti ottelussa 41 pistettä ja ennätykselliset 11 onnistunutta kolmen pisteen heittoa. Kauden päätteeksi Thompson juhli Warriorsin kanssa seurahistorian ensimmäistä mestaruutta 40 vuoteen.


title: Klay Thompson

text: Joulukuussa 2016 Thompson heitti uudeksi ottelukohtaiseksi ennätyksekseen 60 pistettä. Vuonna 2017 hän voitti Warriorsissa toisen NBA-mestaruutensa ja vuonna 2018 kolmannen.


title: Klay Thompson

text: Thompson voitti Yhdysvaltain maajoukkueessa maailmanmestaruuden Espanjassa 2014.


title: Klay Thompson

text: Kesäkuussa 2016 Thompson valittiin Yhdysvaltain olympiajoukkueeseen Rio de Janeiroon, missä maa voitti kultaa.


title: Klay Thompson

text: Thompsonin isä Mychal Thompson oli NBA:n vuoden ykkösvaraus, ja pelasi liigassa 13 kauden ajan. Hän on kaksinkertainen NBA-mestari. Lisäksi Thompsonin pikkuveli Trayce Thompson pelaa baseballia MLB-liigan Los Angeles Dodgersissa.


title: Feast of Iniquity

text: Feast of Iniquity on yhdysvaltalaisen death metal -yhtyeen Pyrexian neljäs studioalbumi. Se julkaistiin 29. lokakuuta 2013 levymerkillä Unique Leader Records. Albumia on kuvailtu yhtyeen raskaimmaksi sitten vuoden 1993 esikoisalbumin "Sermon of Mockeryn.


title: Feast of Iniquity

text: Albumin kansikuvan on toteuttanut Toshihiro Egawa.


title: Gaia Vuerich

text: Gaia Vuerich (s. 4. heinäkuuta 1991 Cavalese) on uransa vuonna 2018 lopettanut italialainen maastohiihtäjä, joka edusti C.S. Carabinieri -seuraa.


title: Gaia Vuerich

text: Maastohiihdon maailmancupissa Vuerich kilpaili ensimmäisen kerran Valdidentron vapaan hiihtotavan sprintissä helmikuussa 2009 sijoittuen 29:nneksi. Kymmenen parhaan joukkoon hän sijoittui ensimmäisen kerran Nové Měston vapaan hiihtotavan sprintissä tammikuussa 2014 oltuaan neljäs. Hän sivusi tätä uransa parasta maailmancup-sijaa Lahden sprintissä maaliskuussa 2014. Parisprintissä hän sijoittui kahdeksanneksi Ilaria Debertolisin kanssa Liberecissä tammikuussa 2013.


title: Gaia Vuerich

text: Vuerich on osallistunut neljiin MM-kilpailuihin. Oslossa 2011 hän sijoittui vapaan hiihtotavan sprintissä 35:nneksi ja Val di Fiemmessä 2013 perinteisen hiihtotavan sprintissä 43:nneksi. Falunin MM-kilpailuissa 2015 hän oli parisprintissä yhdestoista ja perinteisen hiihtotavan sprintissä 33:s. Lahden MM-kilpailuissa 2017 hän sijoittui vapaan hiihtotavan sprintissä 15:nneksi. Sotšin olympialaisissa 2014 hän oli vapaan hiihtotavan sprintissä seitsemäs ja perinteisen parisprintissä 13:s.


title: Verismi (tieteenfilosofia)

text: Verismi (lat. veritas) tarkoittaa tieteenfilosofiassa näkemystä, jonka mukaan tieteen tarkoituksena on totuus. Tieteenfilosofinen verismi voidaan jakaa vielä näkemykseen, joka ajattelee 1) totuuden tuloksena ja 2) totuuden prosessina. Verististä tiedekäsitystä kutsutaan myös kognitivistiseksi käsitykseksi tieteestä ja sen vastakohtaa kutsutaan nimellä instrumentalismi.


title: Rudolf Komorous

text: Rudolf Komorous (s. 8. joulukuuta 1931 Praha) on tšekkiläissyntyinen, Kanadan kansalaisuuden vuonna 1974 saanut säveltäjä ja fagotisti. Hän opiskeli fagotinsoittoa Prahan konservatoriossa vuosina 1946–52 ja Musiikin ja esittävien taiteiden Janáček-akatemiassa 1952–6 opettajanaan Karel Pivonka. Akatemiassa hän sai myös sävellysopetusta Pavel Bořkovecilta. Vuonna 1957 Komorous pääsi voittajaksi kansainvälisessä esittäjien kilpailussa Genevessä. Vuosina 1959–61 hän opetti fagotinsoittoa Pekingin konservatoriossa Kiinassa, ja palattuaan Prahaan hänestä tuli Prahan Kansallisteatterin ensifagotisti. Vuonna 1959 Komorous osallistui elektronisen musiikin erikoiskurssille Varsovassa. Vuonna 1961 hän oli mukana perustamassa Musica Viva Pragensista.


title: Rudolf Komorous

text: Komorous muutti Kanadaan vuonna 1969 ja oli vuosina 1969–71 vierailevana professorina Macalester Collegessa Minnesotassa. Vuonna 1971 hän perusti Victorian yliopiston elektronisen musiikin studion ja alkoi opettaa siellä sävellystä ja teoriaa. Vuosina 1975–6 Komorous oli Victorian yliopiston puhemiehenä, ja tämän jälkeen hän toimi sen musiikkikoulun johtajana. Vuonna 1989 Komorousista tuli Simon Fraser -yliopiston nykytaiteiden koulun johtaja.


title: Rudolf Komorous

text: Komorous on säveltänyt tilaustöitä muiden muassa Paul Brodielle, Peggie Sampsonille, Vancouver New Music Societylle, Esprit-orkesterille ja Vancouverin sinfoniaorkesterille. Säveltäjän varhaiset teokset hyödyntävät hänen omaa minimalistista tyyliään. Myöhemmin hän alkoi käyttää tonaalisia keskuksia joskus vaihdellen atonaalisten osioiden kanssa sekä pidempiä melodisia jaksoja ja muuta perinteistä materiaalia.


title: Rudolf Komorous

text: Komorousin teosten joukossa ovat oopperat "Lady Whiterose" (1966) ja "No no miya" (1988) sekä kaksi sinfoniaa: 1. "Stardust" (1988) ja 2. "Canadian" (1990).


title: Obeisance Rising

text: Obeisance Rising on italialaisen teknisen death metalin yhtyeen Hideous Divinityn esikoisalbumi. Se julkaistiin vuonna 2012 levymerkillä Unique Leader Records.


title: Obeisance Rising

text:
Obeisance Rising on konseptialbumi, joka perustuu John Carpenterin elokuvaan "Pahan kehä". Albumin kansikuvan on toteuttanut Marchello Baltadjiev.
Stefano Morabito – äänittäjä, miksaaja


title: Lucas Wallmark

text: Alexander Lucas Wallmark (s. 5. syyskuuta 1995 Uumaja, Ruotsi) on ruotsalainen jääkiekkoilija, joka pelaa NHL-joukkue Carolina Hurricanesin organisaatiossa. Hän aloitti kauden 2017–2018 AHL-joukkue Charlotte Checkersissa. Wallmark on pelipaikaltaan keskushyökkääjä. "The Sports Forecaster" -sivuston mukaan hän on luontainen sentteri, jolla on hyvät pelintekijän ominaisuudet, peliäly, sekä kiekolliset että kiekottomat taidot että aloitustaidot. Wallmarkilla on kuitenkin kehitettävää voimassa ja fysiikassa.


title: Lucas Wallmark

text: Wallmarkin kasvattajaseura on IF Björklöven. Hän pelasi juniorina myös Tegs SK:ssa, josta Wallmark palasi 14-vuotiaana kesken kauden 2009–2010 taas Bjröklöveniin. Kaudeksi 2010–2011 hän siirtyi Skellefteå AIK:n J18-junioreihin, joiden paras pistemies ja syöttäjä Wallmark oli J18 Allsvenskanissa tehoilla 4+24=28. Hän voitti koko sarjan syöttöpörssin ja sijoittui pistepörssissä kolmanneksi. Kauden 2011–2012 Wallmark pelasi pääasiassa Skellefteån J20-junioreissa, mutta hän vahvisti myös J18-junioreita, joissa Wallmark voitti kauden päätteeksi J18 Allsvenskanin hopeaa.


title: Lucas Wallmark

text: Kaudella 2012–2013 Wallmark nousi Skellefteån J20-junioreiden varakapteeniksi ja hän pelasi myös kaksi ensimmäistä Elitserien-otteluaan. Wallmark teki Elitserien-debyyttinsä 20. syyskuuta 2012 vieraissa HV71:tä vastaan. Joulukuussa 2012 Skellefteå lainasi hänet loppukaudeksi Ruotsin toiseksi korkeimmalle sarjatasolle HockeyAllsvenskan-joukkue Karlskrona HK:hon, jossa Wallmark pelasi 16 runkosarjaottelua tehopistein 5+5=10 sekä seitsemän Kvalserien AS:n ottelua tehden viisi syöttöpistettä. USHL-joukkue Chicago Steel varasi hänet 351. pelaajana kesällä 2013.


title: Lucas Wallmark

text: Kaudeksi 2013–2014 hän siirtyi kaksivuotisella sopimuksella SHL-joukkue Luleå HF:ään, jossa varsinainen tulokaskausi Ruotsin pääsarjatasolla toi 41 runkosarjaottelussa tehot 3+7=10. Wallmark teki SHL-uransa avausmaalin heti runkosarjan avauskierroksella 14. syyskuuta 2013 Linköpings HC:tä vastaan. Hän pelasi kauden aikana myös 11 ottelua lainalla Allsvenskanin Asplöven HC:ssa tehopistein 1+7=8.


title: Lucas Wallmark

text: Carolina Hurricanes varasi Wallmarkin neljännellä kierroksella 97. pelaajana . Kaudella 2014–2015 hän teki SHL:n runkosarjassa 18 tehopistettä. Pudotuspeleissä Wallmark oli viidellä syöttöpisteellään Luulajan paras pistemies ja syöttäjä. Mestarien liigassa hän teki 13 ottelussa tehot 5+6=11. Wallmark voitti CHL:n mestaruuden. Kesäkuussa 2016 hän teki kolmivuotisen tulokassopimuksen Hurricanesin kanssa. Wallmark pelasi kauden 2015–2016 kuitenkin vielä lainalla Luulajassa, jossa hän teki SHL:n yhden kauden piste-ennätyksensä tehoilla 8+24=32. Wallmark oli joukkueen paras syöttäjä ja jakoi sisäisen pistepörssin toisen sijan Toni Rajalan kanssa edellään vain Jacob Micflikier. Pudotuspeleissä hän oli Luulajan paras maalintekijä seitsemällä osumallaan. TsSKA Moskova varasi Wallmarkin 60. pelaajana .


title: Lucas Wallmark

text: Syksyn 2016 harjoitusleirin päätteeksi Carolina Hurricanes lähetti Wallmarkin AHL-joukkue Charlotte Checkersin vahvuuteen. Hän pelasi siellä lopulta suurimman osan kaudestaan tehden 67 runkosarjaottelussa tehot 24+22=46 ja viidessä playoff-ottelussa tehot 3+3=6. Wallmark oli runkosarjassa joukkueen paras maalintekijä ja toiseksi paras pistemies Andrew Poturalskin jälkeen. Hänet valittiin AHL:n tammikuun 2017 kuukauden tulokkaaksi. Pudotuspeleissä Wallmark oli Checkersin paras pistemies. Hän pelasi kauden aikana Hurricanesin NHL-joukkueessa kahdeksan runkosarjaottelua tehden kaksi syöttöpistettä. Wallmark teki NHL-debyyttinsä 13. maaliskuuta 2017 vieraissa New York Islandersia vastaan. Hän sai ottelussa jääaikaa 10.05 minuuttia. Wallmark keräsi myös teholukeman –1. Syksyn 2017 harjoitusleirin päätteeksi Hurricanes lähetti hänet taas Checkersiin.


title: Lucas Wallmark

text: Wallmark pelasi alle 20-vuotiaiden MM-kilpailuissa vuosina 2014 ja 2015, joista ensimmäinen turnaus päättyi hopeaan. Hänet valittiin vuoden 2014 turnauksessa sekä Venäjää vastaan pelatun alkulohkon ottelun että Slovakiaa vastaan pelatun puolivälieräottelun päätteeksi Ruotsin ottelun parhaaksi pelaajaksi. Vuoden 2015 turnauksessa Wallmark toimi joukkueen varakapteenina ja jakoi neljällä osumallaan Ruotsin sisäisen maalipörssin voiton Oskar Lindblomin ja Adrian Kempen sekä lukemalla +3 sisäisen tehotilaston voiton Julius Bergmanin kanssa. Valmennus valitsi hänet joukkueensa turnauksen yhdeksi kolmesta parhaasta pelaajasta.


title: Lucas Wallmark

text: Wallmark pelasi myös alle 18-vuotiaiden MM-kilpailuissa vuonna 2013, jolloin hän jakoi Ruotsin sisäisen pistepörssin voiton André Burakovskyn kanssa tehoilla 3+2=5. Wallmarkilla oli myös turnauksen paras aloitusprosentti (70,93%). Hän pelasi myös alle 18-vuotiaiden Ivan Hlinkan muistoturnauksessa vuosina 2011 ja 2012. Ensimmäinen turnaus päättyi hopeaan ja jälkimmäinen pronssiin. Vuoden 2012 turnauksessa Wallmark oli Ruotsin paras pistemies ja maalintekijä tehoilla 4+3=7. Yhteensä Wallmark on pelannut 34 nuorten ja 36 poikien maaottelua.


title: Lucas Wallmark

text: Ruotsin A-maajoukkueessa Wallmark on pelannut 15 ottelua tehopistein 2+6=8. Hän teki A-maajoukkuedebyyttinsä Euro Hockey Challengessa 2. huhtikuuta 2015 Trenčínissä Slovakiaa vastaan. Wallmark keräsi ottelussa myös kaksi syöttöpistettä, joista toinen jäi Staffan Kronwallin tekemän Ruotsin 3–4-voittomaalin syöttöpisteeksi. Ensimmäisen A-maajoukkuemaalinsa hän teki neljännessä ottelussaan myöskin Euro Hockey Challengessa 11. huhtikuuta 2015 Norrköpingissä Norjaa vastaan. Wallmark keräsi ottelussa myös kaksi syöttöpistettä. Hänet valittiin Ruotsin vuoden 2016 alustavaan MM-joukkueeseen, mutta Wallmarkin kisapassia ei kuitenkaan leimattu, kun Andre Burakovský liittyi kisajoukkueeseen kesken turnauksen.


title: Lucas Wallmark

text: Wallmarkin isoveli Marcus pelaa Espanjan Superligaa FC Barcelonan jääkiekkojoukkueessa. Hän on aiemmin pelannut myös yhden Elitserien-ottelun Skellefteå AIK:ssa kaudella 2010–2011. Veljesten isä Peter on valmentanut Ruotsin juniori- ja alasarjoissa.


title: Marmaray

text: Marmaray on rautatietunneli Istanbulissa. Se kulkee Bosporinsalmen ali ja yhdistää siten Euroopan ja Aasian maanosat.


title: Marmaray

text: Tunneli on 13 km pitkä. Se voi kuljettaa 1,6 miljoonaa matkustajaa päivässä. Tunnelin merenalainen osa on 1,4 km pitkä ja kulkee 60 m:n syvyydessä.


title: Marmaray

text: Bosporinsalmen alittavaa tunnelia suunnitteli jo sulttaani Abd-ul-Mejid vuonna 1860. Pääministeri Recep Tayyip Erdoğan toteutti sen lopulta yhtenä suurista rakennushankkeistaan. Tunneli avattiin 29. lokakuuta 2013. Rakentaminen alkoi 2004. Rakennustöitä hidastivat kaivutöissä esille tulleet arkeologiset löydöt. Lopullinen avajaispäivä oli Turkin tasavallan perustamisen 90. vuosipäivä.


title: Marmaray

text: Tunneli on vedetty merenpohjaan lähelle seismisesti aktiivista aluetta. Se on saanut nimensä Marmaranmerestä ja turkin sanasta ray eli raide.


title: The Fratellis

text: The Fratellis on skotlantilainen indie rock -yhtye, joka perustettiin Glasgowssa vuonna 2005.


title: The Fratellis

text: Yhtye piti taukoa heinäkuusta 2009 elokuuhun 2012, jäsenten keskittyessä omiin sivuprojekteihinsa. The Fratellis on julkaissut yhteensä neljä studioalbumia. Yhtyeen tunnetuin kappale on debyyttialbumi "Costello Musicilla" oleva ”Chelsea Dagger”.


title: Flesh Consumed

text: Flesh Consumed on yhdysvaltalainen death metal -yhtye, joka perustettiin vuonna 2003 Santa Cruzissa, Kaliforniassa. Yhtye on julkaissut kaksi studioalbumia, joista jälkimmäinen, "Ecliptic Dimensions of Suffering", ilmestyi syyskuussa 2010.


title: Mark Letestu

text: Mark Letestu (s. 4. helmikuuta 1985 Elk Point, Alberta) on kanadalainen jääkiekkoilija, pelipaikaltaan keskushyökkääjä. Hän pelaa kaudesta 2015–2016 alkaen NHL-joukkue Columbus Blue Jacketsissa. Hän aloitti NHL-uransa Pittsburgh Penguinsissa kaudella 2009–2010, ja siirtyi Columbus Blue Jacketsiin kesken kauden 2011–2012. Blue Jacketsista Letestu siirtyi kaudeksi 2015-2016 Edmonton Oilersiin. Siirtotakarajalla helmikuussa 2018 Letestu siirtyi Nashville Predatorsiin, joka siirsi hänet edelleen takaisin Columbukseen 4. kierroksen varausvuoroa vastaan.


title: Mark Letestu

text: NHL:n työsulun aikana syksyllä 2012 Letestu pelasi seitsemän ottelua Ruotsin toiseksi korkeimmalla sarjatasolla HockeyAllsvenskanissa pelaavassa Almtuna IS:ssä. Lisäksi Letestu toimi työsulun aikana apulaisvalmentajana AJHL-liigan Bonnyville Pontiacsissa, jossa hän pelasi vuosina 2002–2006.


title: Rektavekseli

text: Rektavekseli on sellainen vekseli, jossa vekselin asettaja on nimenomaan kieltänyt vekselin siirtämisen.


title: Rektavekseli

text: Tätä siirtokieltoa sanotaan "rektaklausuuliksi" tai "rektasopimukseksi". Kielto vaikuttaa niin, ettei vekseliä voida siirtää, indosseerata eikä myydä vekselioikeuksin, vaan ainoastaan tavallisen rektapaperin oikeuksin. Sellaisen vekselin nojalla on vain remittentillä vekselioikeus asettajaa ja tunnustajaa vastaan, eikä kiellonvastainen siirto synnytä mitään vekselioikeutta.


title: Paul Postma

text: Paul-Edward Postma (s. 22. helmikuuta 1989 Red Deer, Alberta) on kanadalainen jääkiekkoilija, pelipaikaltaan puolustaja. Hän pelaa tällä hetkellä NHL-joukkue Boston Bruinsissa.


title: Paul Postma

text: Ennen ammattilaisuraansa Postma pelasi juniorikiekkoa WHL-liigan Calgary Hitmenissä ja Swift Current Broncosissa. Hänet tunnetaan enimmäkseen hyökkäävänä puolustajana.


title: Mammoth

text: Mammoth voi tarkoittaa muun muassa seuraavia:


title: Ecliptic Dimensions of Suffering

text: Ecliptic Dimensions of Suffering on yhdysvaltalaisen brutaalin death metalin yhtyeet Flesh Consumedin toinen studioalbumi. Se julkaistiin vuonna 2010 levymerkillä Unique Leader Records.


title: Ecliptic Dimensions of Suffering

text: Kappaleesta "Chamber of Torture" kuvattiin musiikkivideo.


title: Kaya Turski

text: Kaya Turski (s. 3. toukokuuta 1988 Montreal, Quebec) on kanadalainen freestylehiihtäjä, joka kilpailee slopestylessa.


title: Kaya Turski

text: Turski kilpaili freestylehiihdon maailmancupissa ensimmäisen kerran Mammothissa maaliskuussa 2012 voittaen slopestyle-kilpailun. MM-kilpailuissa vuonna 2011 hän sijoittui slopestylessa hopealle ja vuonna 2013 hän voitti maailmanmestaruuden. Turski on saavuttanut X Gameseissa seitsemän kultamitalia vuodesta 2010 lähtien. Hän on ollut yksi parhaimmista naisslopestylelaskijoista.


title: Josh Gorges

text: Josh Gorges (s. 14. elokuuta 1984 Kelowna, Brittiläinen Kolumbia) on kanadalainen jääkiekkoilija, pelipaikaltaan puolustaja. Hän pelaa NHL-joukkue Buffalo Sabresissa. Gorges on NHL-urallaan edustanut myös Montreal Canadiensia (2006–2014) ja San Jose Sharksia (2005–2006).


title: Josh Gorges

text: Ennen ammattilaisuraansa Gorges pelasi neljän kauden ajan juniorikiekkoa kotikaupungissaan, WHL-liigan Kelowna Rocketsissa.


title: Anne Elvebakk

text: Anne Elisabeth Elvebakk-Linn (s. 10. toukokuuta 1966 Voss) on norjalainen ampumahiihtäjä, kolminkertainen maailmanmestari. Hän edusti aktiiviurallaan Voss Skiskyttarlagia.


title: Anne Elvebakk

text: Elvebakk sai Falunin MM-kilpailuissa 1986 pronssia viestissä sekä sijoittui yhdeksänneksi sprinttikilpailussa (5 km) ja 11:nneksi normaalimatkalla (10 km). Lahden MM-kilpailuissa 1987 hän saavutti sprintissä ja viestissä pronssia. Hän voitti Chamonix'ssa 1988 normaalimatkan maailmanmestaruuden kahdesta sakkominuutista huolimatta. Viestissä hän sai hopeaa ja sprintissä pronssia.


title: Anne Elvebakk

text: Elvebakk voitti sprintin (7,5 km) maailmanmestaruuden Feistritzissä 1989. Hän kiersi kaksi sakkokierrosta, kuten hopeamitalisti Svetlana Krastevakin. Normaalimatkalla (15 km) ja joukkuekilpailussa hän sai hopeaa. Hän voitti sprintin maailmanmestaruuden myös Oslossa 1990 ammuttuaan yhden ohilaukauksen. Viestissä hän sai hopeaa. Hän kuului Norjan hopeaviestijoukkueeseen myös Lahden MM-kilpailuissa 1991. Hän osallistui vaatimattomalla menestyksellä Albertvillen 1992 ja Lillehammerin 1994 olympialaisiin.


title: Anne Elvebakk

text: Elvebakk voitti maailmancupin kokonaiskilpailun kaudella 1987–1988, sijoittui toiseksi kausilla 1986–1987 ja 1989–1990 sekä kolmanneksi kaudella 1990–1991. Hän voitti viisi maailmancupin osakilpailua, sijoittui seitsemän kertaa toiseksi ja kolme kertaa kolmanneksi.


title: New Order of Intelligence

text: New Order of Intelligence on yhdysvaltalaisen brutaalin death metalin yhtyeen Flesh Consumedin EP-levy. Se julkaistiin vuonna 2009 levymerkillä Sevared Records.


title: New Order of Intelligence

text: Kappaleet 1–4 ovat ennen julkaisemattomia kappaleita. Kappale 5 ilmestyi yhtyeen edellisellä studioalbumilla "...Mutilate, Eviscerate, Decapitate..." sekä kappale 6 ilmestyi yhtyeen varhaisella omakustanne-EP:llä "Inhuman Butchery".


title: Sotaväen kunniatuomioistuin

text: Sotaväen kunniatuomioistuin oli aiemmin Suomen sotaväessä toiminut armeijan sisäinen tuomioistuin, joka käsitteli upseereiden kunniaan liittyviä kysymyksiä.


title: Sotaväen kunniatuomioistuin

text: Sotaväen kunniatuomioistuimista säädettiin Suomessa vuonna 1919 laki.


title: Sotaväen kunniatuomioistuin

text: Kunniatuomioistuin tuli olla jokaisessa Suomen valtakunnan maasotaväen divisioonassa ja erillisessä prikaatissa. Samoin oli merisotaväkeä varten oma kunniatuomioistuin.


title: Sotaväen kunniatuomioistuin

text: Kunniatuomioistuimen tehtävänä oli rangaista upseereja teoista, jotka olivat omiaan vähentämään kunnioitusta upseeristoa kohtaan. Hairahduksesta, joka oli kunniatuomioistuimen käsiteltävä, voitiin syyllinen tuomita saamaan varoitus, tuomioistuimen määräyksen mukaan joko yksityisesti tai julkisesti koolla olevan upseeriston edessä, taikka julistettiin hänet raskaammanlaatuisissa tapauksissa velvolliseksi eroamaan virastaan sotaväessä.


title: Sotaväen kunniatuomioistuin

text: Jokaiseen armeijan ja merisotaväen rykmenttiin, erilliseen pataljoonaan ja muuhun niiden veroiseen joukko-osastoon oli lisäksi muodostettava "kunnianeuvosto". Sen tehtävänä oli auttaa neuvoilla yksityisiä upseereita kunniakysymyksissä, yrittää sovitella kunniariitoja, koota aineisto ja toimittaa valmistava tutkimus kunniatuomioistuimen käsiteltävissä asioissa.


title: Sotaväen kunniatuomioistuin

text: Jos upseerien kesken oli tapahtunut kunnianloukkaus, johon ei sisältynyt kuuliaisuuden rikkomista taikka käskynalaisen sortamista ja jonka ei myöskään katsottu kuuluvan kunniatuomioistuimelle, ja jos ei kunnianeuvoston välityksellä ollut voitu saada aikaan lain kanssa sopusoinnussa olevaa ja asianosaisten arvon mukaista sovintoa, niin jommankumman asianomaisen pyynnöstä, taikka muutenkin, milloin asianomainen päällikkö katsoi sen tarpeelliseksi, asian ratkaiseminen lykättävä "sovinto-oikeuteen".


title: Sotaväen kunniatuomioistuin

text: Sovinto-oikeuden oli koetettava asianosaisia kuulustelemalla ja tarpeen vaatiessa muita selvityksiä hankkimalla saada selvyys riidan aiheesta ja asian oikeasta laidasta sekä esitettävä sitten asianosaisille sellainen sovintoehdotus, joka tuottaa loukatulle kohtuullisen hyvityksen. Jos ehdotusta ei hyväksytty, oli sovinto-oikeuden välitystuomiolla lopullisesti määrättävä asianosaisten noudatettavaksi lain kanssa sopusoinnussa oleva sovinto.


title: ...Mutilate, Eviscerate, Decapitate...

text: ...Mutilate, Eviscerate, Decapitate... on yhdysvaltalaisen, brutaalia death metalia soittavan Flesh Consumedin ensimmäinen studioalbumi. Se julkaistiin vuonna 2008 levymerkillä Sevared Records.


title: Doomi

text: Doomi on tulivuoreen liittyvä jyrkkärinteinen laavakumpare. Se syntyy laavasta, jota työntyy ulos purkausaukosta joko yhdellä kertaa tai yleensä useamman perättäisen purkauksen aikana.


title: Doomi

text: Doomi syntyy samaan tapaan kuin laavavirta, kun magmaa pulppuaa maanpinnalle rauhallisesti. Prosessissa on niin vähän kaasuja ja painetta, että purkautuva massa ei räjähtele ja lennä korkealle. Laavavirtaan verrattuna doomia muodostava magma on jäykempää, eikä siksi lähde valumaan vaan kasautuu purkausaukon luokse.


title: Jaroslav Janus

text: Jaroslav Janus (s. 21. syyskuuta 1989 Presov) on slovakialainen jääkiekkomaalivahti. Hän pelaa tällä hetkellä kotimaassaan KHL-liigan Slovan Bratislavassa.


title: Jaroslav Janus

text: Janus pelasi vuodet 2007–2012 Pohjois-Amerikassa, ensin OHL-junioriliigan Erie Ottersissa, ja myöhemmin ammattilaisena Tampa Bay Lightningin organisaatiossa. Jääkiekkoväen tietoisuuteen hän nousi alun perin erinomaisilla esityksillään vuoden 2009 nuorten MM-kisoissa, joissa Slovakia yllätti muun muassa Yhdysvallat.


title: Jaroslav Janus

text: Ensimmäiset aikuisten arvokisat Janusille oli vuoden 2013 MM-kisat, joissa hän oli Slovakian kakkosmaalivahtina, Rastislav Staňan hoitaessa ykkösvahdin virkaa. Janus edusti Slovakiaa myös jääkiekon MM-kilpailuissa vuonna 2017.


title: Devin Logan

text: Devin Logan (s. 17. helmikuuta 1993 West Dover, Vermont) on yhdysvaltalainen freestylehiihtäjä, joka kilpailee slopestylessa sekä half-pipessa. Hän voitti hopeaa Sotšin olympialaisissa 2014 ensimmäistä kertaa järjestetyssä slopestylessa.


title: Devin Logan

text: Nuorten MM-kilpailuissa Uudessa-Seelannin Snow Parkissa ja Cardronassa vuonna 2010 Logan saavutti pronssia sekä slopestylessa että helf-pipessa. Vuoden 2012 nuorten MM-kilpailuissa Chiesa in Valmalencossa hän voitti slopestylessa kultaa. Aikuisten MM-kilpailuihin hän osallistui Park City Mountain Resortissa 2011 sijoittuen viidenneksi sekä slopestylessa että half-pipessa.


title: Devin Logan

text: Logan kilpaili freestylehiihdon maailmancupissa ensimmäisen kerran La Plagnessa maaliskuussa 2011 sijoittuen half-pipessa toiseksi. Ensimmäisen voittonsa hän saavutti Cardronan half-pipessa elokuussa 2012 ja toisen vuotta myöhemmin samassa kilpailussa. Slopestylessa hän on sijoittunut parhaimmillaan toiseksi Mammothissa maaliskuussa 2012. X Gameseissa Logan on saavuttanut kaksi hopeaa ja yhden pronssin.


title: Fermented Slaughter / Inhuman Butchery

text: Fermented Slaughter / Inhuman Butchery on yhdysvaltalaisen brutaalin death metalin yhtyeen Flesh Consumedin kokoelma-albumi. Se julkaistiin vuonna 2007 levymerkillä Sevared Records. Albumi koostuu yhtyeen kahden aiemman EP:n kappaleista.


title: Fermented Slaughter / Inhuman Butchery

text: Kappaleet 1–3 nauhoitettiin syys–lokakuussa 2006, ja kappaleet 4–6 touko–kesäkuussa 2006.


title: Tabrett Bethell

text: Tabrett Bethell (s. 13. toukokuuta 1981 Sydney, Uusi Etelä-Wales, Australia) on australialainen näyttelijä. Parhaiten hänet tunnetaan vuosina 2009–2010 tuotetusta televisiosarjasta "Totuuden miekka", jossa hän esitti Cara Masonia.


title: Tabrett Bethell

text: Vuonna 2010 Bethell voitti parhaan naisnäyttelijän palkinnon Manhattanin elokuvafestivaaleilla elokuvassa "Anyone You Want" esittämästään roolista. Vuonna 2012 hän oli myös Fangoria Chainsaw -palkintoehdokkaana vuoden 2010 elokuvasta "The Clinic". Vuonna 2012 Bethell valittiin näyttelemään suositun Bollywood-toimintaelokuvasarjan kolmenteen osaan, "Dhoom 3:een".


title: Jokivarren Jytinä

text: Jokivarren Jytinä on vuonna 2005 perustettu pesäpalloseura Alavuden Jokivarren kylästä. Jokivarren Jytinä nousi kaudeksi 2014 ensimmäistä kertaa Suomen kolmanneksi korkeimmalle sarjatasolle, Suomensarjaan.


title: Jokivarren Jytinä

text: Jokivarren Jytinä perustettiin vuonna 2005 Alavudella Jokivarren kylässä. Pesäpallotoimintaa kylällä oli jo ennestään yli 20 vuoden ajalta ja perustettu seura vei joukkueen toiminnan sarjapeleihin.


title: Jokivarren Jytinä

text: Ensimmäiset kolme kauttaan Jytinä pelasi Etelä-Pohjanmaan alimmalla sarjatasolla, piirisarjassa. Ensimmäisen kauden (2005) sijoitus oli sarjan toiseksi viimeinen, eli kymmenes. Seuraavalla kaudella Jytinä petrasi sijoitustaan yhdeksänneksi.


title: Jokivarren Jytinä

text: Kaudella 2007 Jytinä pelasi Piirisarjassa kahdeksan ottelua ja voitettuaan niistä viisi, oli seuralla edessä ensimmäiset pudotuspelit. Piirisarjan ylemmässä jatkosarjassa Jytinä sijoittui toiseksi ja nousi Maakuntasarjaan.


title: Jokivarren Jytinä

text: Kaudella 2008 Jytinä juuri ja juuri säilytti sarjapaikkansa sijoittumalla toiseksi viimeiseksi, viimeisen joukkueen ainoastaan pudotessa. Kausilla 2009 ja 2010 sarjapaikka säilyi alempien pudotuspelien kautta, sijoitusten ollessa runkosarjassa 11. ja 10.


title: Jokivarren Jytinä

text: Kaudella 2011 Jytinä selvitti ensimmäisen kerran tiensä Maakuntasarjan ylempiin pudotuspeleihin. Lopulliseksi sijoitukseksi loppusarjan jälkeen oli neljäs, samoin kuin oli runkosarjassa. Kaudella 2012 Jytinällä oli runkosarjassa kahdeksanneksi sijoittumisen myötä edessä jälleen sarjapaikan säilyttäminen alempien pudotuspelien kautta.


title: Jokivarren Jytinä

text:
Kaudella 2013 joukkue oli runkosarjassa viides ja saavutti täten paikan ylempiin pudotuspeleihin. Ylemmissä pudotuspeleissä joukkue voitti viidestä pelistään neljä ja täten samalla myös oman lohkonsa Maakuntasarjassa. Voiton myötä Jytinä pääsi pelaamaan nousukarsintaotteluihin paikasta Suomensarjaan. Jytinä voitti nousukarsintaottelut Pomarkun Pyryä vastaan suoraan 2-0 ja saavutti paikan Suomensarjaan kaudeksi 2014.
Suomisarjakauden 2014 Jokivarren Jytinä lopetti toimintansa ja miesten pesäpallo siirtyi Alavuden Peli-Veikkojen alaisuuteen, jonka nimellä Jytinän joukkue jatkoi miesten pesäpallotoimintaansa Alavudella kaudella 2015.


title: Federico Cartabia

text: Federico "Fede" Nicolás Cartabia (s. 20. tammikuuta 1993 Rosario, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Deportivo La Coruñaa ja on pelipaikaltaan laitalinkki tai hyökkäävä keskikenttäpelaaja.


title: Federico Cartabia

text: Cartabia siirtyi 13-vuotiaana kotimaastaan Argentiinasta espanjalaisseura Valencian junioriakatemiaan. Seuran reservijoukkueeseen hän nousi kaudella 2012–2013, joka pelasi tuolloin maan kolmanneksi korkeimmalla sarjatasolla Segunda División B:ssä.


title: Federico Cartabia

text: Cartabia pääsi mukaan edustusjoukkueen harjoituskaudelle kesällä 2013 onnistuttuaan vakuuttamaan joukkueen päävalmentaja Miroslav Đukićin. Heinäkuussa 2013 hän solmi seuran kanssa uuden vuoden 2017 kesäkuuhun asti ulottuvan sopimuksen, mikä sisälsi 20 miljoonan euron ulosostopykälän.


title: Federico Cartabia

text: Hän pelasi ensimmäisen ottelunsa Primera Divisiónissa 17. elokuuta 2013 1–0-kotivoitossa Málagaa vastaan. 24. lokakuuta 2013 hän teki ensimmäiset maalinsa (2) edustusjoukkueessa Eurooppa-liigan lohkovaiheen ottelussa sveitsiläistä FC St. Gallenia vastaan.


title: Federico Cartabia

text: 11. heinäkuuta 2014 Cartabia siirtyi yhden kauden kestävällä lainasopimuksella Córdobaan.


title: Shūko Aoyama

text: Shūko Aoyama (s. 19. joulukuuta 1987 Kanagawa) on japanilainen tennispelaaja. Hän on ollut parhaimmillaan kaksinpelissä WTA-listan sijalla 258 elokuussa 2013 ja nelinpelissä sijalla 32 kesäkuussa 2013. Hän on voittanut urallaan kolme WTA-turnausta nelinpelissä.


title: Shūko Aoyama

text: Aoyama saavutti ensimmäisen WTA-turnausvoittonsa nelinpelissä elokuussa 2012, kun hän voitti Chang Kai-Chenin kanssa Citi Openin loppuottelussa parin Irina Falconi ja Chanelle Scheepers. Tämä oli ensimmäinen kerta kun Aoyama ja Chang pelasivat yhdessä. Maaliskuussa 2013 Aoyama saavutti toisen nelinpelitittelinsä voitettuaan jälleen Changin parina. He voittivat Malesian avointen loppuottelussa parin Janette Husárová ja Zhang Shuai, ottelun kestäessä yli kaksi tuntia ja ottelun venyessä match tie breakiin. Kolmannen nelinpeliturnausvoittonsa Aoyama saavutti Citi Openissa elokuussa 2013 Vera Duševinan parina. He voittivat loppuottelussa parin Eugenie Bouchard ja Taylor Townsend.


title: Shūko Aoyama

text: Grand Slam -turnausten nelinpelissä Aoyama on selviytynyt parhaimmillaan välieriin Wimbledonissa 2013. Siellä hän pelasi Chanelle Scheepersin kanssa. He hävisivät välierissä parille Hsieh Su-wei ja Peng Shuai.


title: Jelena Golovina

text: Jelena Vladimirovna Golovina (, s. 16. helmikuuta 1961 Komarovo) on Neuvostoliittoa edustanut venäläinen ampumahiihtäjä. Hän edusti seuratasolla Dynamo Jekaterinburgia.


title: Jelena Golovina

text: Golovina voitti sprinttikilpailun (5 km) maailmanmestaruuden Lahdessa 1987. Normaalimatkalla (15 km) hän saavutti MM-hopeaa Minskissä 1990. Sprinttimatkan vaihduttua 7,5 kilometriin hän sai MM-pronssia Lahdessa 1991.


title: Jelena Golovina

text: Golovina kuului maailmanmestaruuden voittaneeseen Neuvostoliiton viestijoukkueeseen Egg am Etzlissä 1985, Lahdessa 1987, Chamonix'ssa 1988, Feistritzissä 1989, Oslossa 1990 ja Lahdessa 1991. Joukkuekilpailun maailmanmestaruuden hän voitti Feistritzissä 1989, Oslossa 1990 ja Lahdessa 1991.


title: Jelena Golovina

text: Golovina voitti maailmancupin kokonaiskilpailun kaudella 1988–1989 ja sijoittui kolmanneksi kaudella 1989–1990.


title: John Lenehan

text: John Lenehan on brittiläinen pianisti. Hän on esiintynyt muiden muassa Lontoon sinfoniaorkesterin ja Liverpoolin kuninkaallisten filharmonikkojen kanssa. Hän on tulkinnut sellaisten säveltäjien kuin Charles-Valentin Alkanin, John Irelandin sekä Philip Glassin teoksia, ja hänen innovatiivisiin resitaaliohjelmiinsa on usein kuulunut jazzohjelmistoa ja elokuvaa. Lenehan on levyttänyt musiikkia 1600-luvulta 2000-luvulle. Lukuisten levytysten joukkoon kuuluvat muun muassa Naxoksella julkaistu Gramophone-palkittu tulkinta Michael Nymanin pianokonsertosta sekä John Irelandin pianotuotanto kokonaisuudessaan samalla levymerkillä.


title: John Lenehan

text: Lenehan on työskennellyt myös säveltäjänä ja sovittajana.


title: Condemned (yhtye)

text: Condemned on yhdysvaltalainen brutaalia death metalia soittava yhtye. Sen perustivat vuonna 2004 rumpali Forrest Stedt ja kitaristi Steve Crow.


title: Condemned (yhtye)

text: Condemnedin julkaistua demon "Mass Burial" vuonna 2005 Lacerated Enemy Records otti yhtyeeseen yhteyttä ja Condemned solmi levytyssopimuksen. Esikoisalbumi "Desecrate the Vile" julkaistiin tammikuussa 2007.


title: Condemned (yhtye)

text: Elokuussa 2008 yhtye solmi levytyssopimuksen Unique Leader Recordsin kanssa.


title: Realms of the Ungodly

text: Realms of the Ungodly on yhdysvaltalaisen brutaalia death metalia soittavan Condemned-yhtyeen toinen studioalbumi. Se julkaistiin vuonna 2011 levymerkillä Unique Leader Records.


title: Desecrate the Vile

text: Desecrate the Vile on yhdysvaltalaisen brutaalin death metalin yhtyeen Condemnedin esikoisalbumi. Se julkaistiin vuonna 2007 levymerkillä Lacerated Enemy Records.


title: Desecrate the Vile

text: Vuonna 2008 Lacerated Enemy julkaisi albumista uusintapainoksen, joka sisältää "Mass Burial" -demon. Albumista julkaistiin kertaalleen uusintapainos vuonna 2012.


title: Desecrate the Vile

text: Kaikki kappaleet sanoittanut Forrest Stedt.


title: Seltso (Brjanskin alue)

text: Seltso () on kaupunki ja kaupunkipiirikunta Venäjän Brjanskin alueella. Se sijaitsee Dneprin sivuhaaran Desnan varrella, 22 kilometriä Brjanskista luoteeseen. Kaupungissa on Brjanskista Roslavliin johtavan radan rautatieasema, puujalostusteollisuutta ja meijeri. Seltso oli pitkään kaupunkimainen taajama, kunnes sai kaupungin aseman vuonna 1990. Vuonna 2010 kaupungissa asui 17 934 henkeä.


title: Seltso (Brjanskin alue)

text: Oheinen taulukko kuvaa kaupungin väkiluvun kehitystä.


title: Navlja

text: Navlja () on kaupunkityyppinen taajama ja Navljan piirin hallintokeskus Venäjän Brjanskin alueella, 53 kilometriä Brjanskista etelään. Vuonna 2010 Navljan taajamassa asui 14 361, Navljan kaupunkikunnassa 15 844 ja koko piirissä 28 341 henkeä.


title: Navlja

text: Oheinen taulukko kuvaa kaupunkimaisen taajaman väkiluvun kehitystä.


title: Kletnja

text: Kletnja () on kaupunkityyppinen taajama ja Kletnjan piirin hallintokeskus Venäjän Brjanskin alueella, 99 kilometriä Brjanskista länteen. Taajama on Dneprin valuma-alueen Nadva-sivujoen varrella. Taajamassa on ainakin neuvostovuosina ollut huonekalujen valmistusta, puunjalostusteollisuutta sekä juuston tuotantoa.


title: Kletnja

text: Vuonna 2010 Kletnja taajamassa asui 13 313, Kletnjan kaupunkikunnassa 13 454 ja koko piirissä 20 166 henkeä.


title: Kletnja


title: Vajovesi

text: Vajovesi on maankamaran kyllästymättömässä vyöhykkeessä painovoiman ansiosta laskeutuva vesi. Tämän laskeutumisprosessin eli uuttumisen mukana siirtyy alempiin maakerroksiin liukoisia aineita. Lopulta vajovesi päätyy pohjavedeksi.


title: Pogar

text:
Pogar () on kaupunkityyppinen taajama ja samannimisen piirin hallintokeskus Venäjän Brjanskin alueella, 128 kilometriä Brjanskista lounaaseen. Taajama sijaitsee Dneprin vesistön Desnan sivujoen varrella. Vuonna 2010 tässä kaupunkikunnan muodostamassa taajamassa asui 9 900 ja koko piirissä 28 333 henkeä.
Seudulla on ollut slaavilaista asutusta jo 700−800 -luvuilla. Seutu mainitaan kirjallisissa lähteissä vuonna 1155 nimellä Radoštš (Радощ) tai Radogoštš (Радогощ). Mongolit tuhosivat asutuksen 1200-luvulla. 1200-luvun jälkipuoliskolla seutu liitettiin Liettuaan. Vuosina 1380, 1500 ja 1517-1618 se kuului Venäjälle. Vuonna 1618 liitettiin Puola-Liettuaan. Venäjän ja Puolan välisten taistelujen johdosta asutus paloi neljästi 1500-luvulla. Tunnettu markkinapaikkana 1600-luvun jälkipuoliskosta lähtien. Vuosina 1763-1797 se oli kihlakuntakaupunki, sittemmin vähäisempi kaupunki Tšernihivin kuvernementissä. Vuoden 1917 jälkeen maaseututaajama, vuodesta 1938 kaupunkityyppinen taajama.


title: Pogar

text: Taajamassa on ollut savuketehdas, säilykkeiden, kasviöljyn, kuivamaidon ja lihan tuotantoa. Seudulta on nostettu turvetta.


title: Pogar


title: Vakaaja

text: Vakaaja (myös stabilisaattori), on laivoissa merenkäynnistä johtuvia laivan liikkeitä vaimentava laitteisto. Laitteistoon kuuluu esimerkiksi vaimennustankit tai laivan sivuille voidaan sijoittaa liikuteltavia eväjärjestelmiä.


title: Mittauslaitteiden varmentaminen

text: Mittauslaitteiden varmentaminen, aiemmin vakaaminen eli vakaus, tarkoittaa erilaisten mittaus- ja punnistusvälineiden tarkistusta, hyväksyntää ja leimaamista. Vakaamisesta säädetään laissa, ja esimerkiksi kaupankäynnissä käytettävien mittaamislaitteiden on oltava vaattuja. Vakaaminen on uudistettava tietyin välin. Tyyppitarkastuksen ja vakauksen suorittaa hyväksytty tarkastuslaitos. Tarkastuslaitosjärjestelmä (vakauslaitos) oli aiemmin valtion laitos, nykyisin tarkastuksia tekevät Tukesin valtuuttamat yritykset.


title: Mittauslaitteiden varmentaminen

text: Mittauslaitelaki vuodelta 2011 on kumonnut vakauslain, mutta siirtymäsäännösten vuoksi vanha laki on voimassa siirtymäajan siten että vakauslain mukaan ennen ajankohtaa 1. heinäkuuta 2011 tehdyt tyyppihyväksynnät ja vakaukset ovat voimassa edelleen.


title: Mittauslaitteiden varmentaminen

text: Valvonnasta vastaavat Turvallisuus- ja kemikaalivirasto Tukes ja lääninhallitukset.


title: Lokot (taajama)

text: Lokot () on kaupunkityyppinen taajama ja Brasovon piirin hallintokeskus Venäjän Brjanskin alueella. Brasovon rautatieasema sijaitsee kolmen kilometrin päässä. Vuonna 2010 Lokotin taajamassa asui 10 028, samannimisessä kaupunkikunnassa 11 892 ja koko Brasovon piirissä 21 471 henkeä.


title: Lokot (taajama)

text: Ainakin neuvostovuosina taajamassa oli työkaluja, alkoholia ja huonekaluja valmistavia tuotantolaitoksia sekä maatalousalan oppilaitos.


title: Lokot (taajama)

text: Oheinen taulukko kuvaa Lokotin kaupunkimaisen taajaman väkiluvun kehitystä.


title: Verovapaat sosiaalietuudet

text: Verovapaat sosiaalietuudet ovat Suomessa valtiolta saatavia tulonsiirtoja taikka palveluita, joista ei tarvitse maksaa tuloveroa.


title: Verovapaat sosiaalietuudet

text: Verovapaudella voidaan katsoa olevan merkittävä merkitys erityisesti pienituloisten talouden suunnittelulle. Verovapaiden sosiaalietuuksien merkitys verotuksen kannalta on, että joidenkin tulojen verovapaus pienentää veronalaista tuloa, ja mitä korkeampi veroaste, sitä suurempi verotuki.


title: Verovapaat sosiaalietuudet

text: Verovapaat sosiaalietuudet ovat olleet vuodesta 2012 alkaen tuloverolain 92 §:n 3–25 kohtien mukaan:


title: Vakauslaitos

text: Vakauslaitos, aiemmin vakauskomissioni oli Suomessa vuosina 1885–1972 toiminut valtion laitos, johon kuuluivat kauppa- ja teollisuusministeriön alaiset vakaajat. Nykyisin mittauslaitteiden varmentamisista (aiemmin vakauksista) vastaavat Tukesin hyväksymät yksityiset tarkastus- ja arviointilaitokset sekä valtuutetut laitokset.


title: Summer Night City

text: ”Summer Night City” on ruotsalaisen Abba-yhtyeen vuonna 1978 ainoastaan singlenä julkaistu kappale. Se oli yhtyeen ensimmäinen kappale, jota äänitettiin sen uudella Polar-studiolla. Erityisesti kappaleen miksauksessa oli ongelmia, minkä vuoksi yhtyeessä oli havaittavissa tyytymättömyyttä sitä kohtaan.


title: Summer Night City

text: Kappale nousi listaykköseksi muun muassa Ruotsissa, missä se oli yhtyeen viimeinen kärkeen noussut single. Yleisesti ottaen single menestyi hieman totuttua heikommin. Esimerkiksi Britanniassa se oli listasijoituksella mitattuna Abban heikoimmin menestynyt single viiteen vuoteen.


title: Summer Night City

text: ”Summer Night City” oli ensimmäisiä kappaleita, jotka työstettiin kevään 1978 sessioissa, joissa äänitettiin materiaalia yhtyeen "Voulez-Vous" -albumille. Vaikka yhtyeen oma Polar Music Studios oli virallisesti avautunut 18. toukokuuta, ei se todellisuudessa ollut vielä valmis. Niinpä kappaleen pohjaraita äänitettiin Metronome-studiolla 29. toukokuuta.


title: Summer Night City

text: Pian Polar-studio kuitenkin valmistui, ja 6. kesäkuuta siellä nauhitettiin lauluosuudet ja jouset. Tämän jälkeen Abba piti kesäloman, palaten studioon vasta 8. elokuuta, jolloin kappaletta hienosäädettiin. Yhtyeen edellinen suuri hitti oli ollut ”Take a Chance on Me” vuoden 1978 alussa, joten yhtye koki, että oli aika julkaista uusi single. ”Summer Night City” oli tässä vaiheessa ainoa sopiva vaihtoehto.


title: Summer Night City

text: 10. elokuuta Björn Ulvaeus, Benny Andersson ja äänittäjä Michael B Tretow aloittivat kappaleen miksauksen. He huomasivat heti, että sen kanssa on suuria ongelmia – kappaletta ei saatu millään sellaiseen muotoon, jollaista Andersson ja Ulvaeus olivat odottaneet. Miksaukseen käytettiin aikaa yli viikko, mikä on todennäköisesti enemmän kuin minkään muun Abba-kappaleen kohdalla. Lopulta miksausvaihtehdoista valittiin se, jota pidettiin onnistuneimpana. Alun introna toiminut balladimainen instrumentaaliosuus leikattiin pois.


title: Summer Night City

text: ”Summer Night City” -single ilmestyi 6. syyskuuta 1978, jolloin siitä tuli hitti erityisesti Pohjoismaissa nousten listaykköseksi muun muassa Ruotsissa, missä se jäi yhtyeen viimeiseksi listaykköseksi nousseeksi singleksi. Kansainvälisessä mittakaavassa singlen menestys oli kuitenkin hieman totuttua heikompaa. Esimerkiksi Britanniassa, missä Abba oltiin totuttu näkemään listan kärjessä, ”Summer Night City” sijoittui viidenneksi. Se oli siellä yhtyeen huonoin listasijoitus viiteen vuoteen. Yhdysvalloissa se ei saavuttanut lainkaan sijoitusta Billboard Hot 100 -listalla. Kappale päätettiin jättää pois tulevalta "Voulez-Vous" -albumilta. Yhtye ei ollut tyytymätön niinkään itse kappaleeseen, vaan sen äänityksellisiin seikkoihin.


title: Summer Night City

text: Singlen b-puoli oli vuonna 1975 äänitetty folk-sikermä, joka sisälsi kappaleet ”Pick a Bale of Cotton”, ”On Top of Old Smokey” ja ”Midnight Special”.


title: Summer Night City

text: Kappaleesta kuvattiin myös promovideo Tukholman kesäyössä. Abba esitti kappaletta Amerikan-, Euroopan-, ja Japanin-kiertueillaan vuosina 1979 ja 1980. Kappale esitettiin alkuperäisen, sittemmin poistetun intron kanssa. Kokopitkä studioversio julkaistiin lopulta vuonna 1994 "Thank You for the Music" -boksilla.


title: Fluorietikkahappo

text: Fluorietikkahappo (CHOF) on erittäin myrkyllinen etikkahapon fluorattu johdannainen. Yhdistettä ja sen johdannaisia käytetään tuholaismyrkkynä.


title: Fluorietikkahappo

text: Huoneenlämpötilassa fluorietikkahappo on väritöntä kiteistä ainetta. Yhdiste liukenee kuumaan veteen ja orgaanisiin liuottimiin, kuten etanoliin. Fluorietikkahapon happovakion arvo on 2,2·10 mol/dm ja se on elektronegatiivisen fluoriatomin aiheuttaman induktiivisen efektin vuoksi etikkahappoa vahvempi happo. Fluorietikkahapon reaktiot ovat tyypillisiä karboksyylihapoille.


title: Fluorietikkahappo

text: Fluorietikkahappo on erittäin myrkyllistä. Sitä esiintyy vähintään 24 myrkyllisessä kasvilajissa, muun muassa eteläafrikkalaisessa "Dichapetalum cymosum" -lajissa, josta sitä eristettiin ensimmäisen kerran, ja eräissä australialaisissa kasveissa. Fluorietikkahapon myrkyllisyys perustuu siihen, että se muodostaa fluoriasetyylikoentsyymi-A:ta ja siitä edelleen sitraattisyntaasin katalysoimana fluorisitruunahappoa (CHFO). Fluorisitruunahappo estää akonitaasin toiminnan, minkä vuoksi elimistön sitruunahappopitoisuus kasvaa ja sitruunahappokierto estyy. Myrkytyksen oireita ovat yskä, pahoinvointi, vatsakivut ja kouristukset. Fluorietikkahapolle altistuminen voi johtaa kuolemaan. Fluorietikkahappo on myös erittäin syövyttävää..


title: Fluorietikkahappo

text: Fluorietikkahappoa voidaan valmistaa käsittelemällä sen natriumsuolaa natriumfluoriasetaattia rikkihapolla. Toinen tapa syntetisoida yhdistettä on jodietikkahapon ja elohopea(II)fluoridin välisellä reaktiolla ja muodostuneen tuotteen hydrolyysillä. Sitä voidaan valmistaa myös hapettamalla fluorietanolia.


title: Fluorietikkahappo

text: Fluorietikkahappoa, sen natriumsuolaa ja metyyli- ja etyyliestereitä voidaan käyttää rodentisideina erityisesti rottien hävittämiseen.


title: Turkama & Kumppanit

text: Turkama & Kumppanit Oy (T&K) oli suomalainen mainostoimisto, jonka ympärille muodostunut Advisor-konserni kasvoi Suomen suurimpien mainostoimistoryhmittymien joukkoon 1970- ja 1980-luvuilla. Kauppaneuvos Yrjö Turkaman luoma yritysryhmä ajautui konkurssiin 1990-luvun alussa.


title: Turkama & Kumppanit

text: Turkama-mainostoimisto syntyi vuonna 1963 mainostoimisto SEKistä irtautuneiden viiden työntekijän (Yrjö Turkama, Matti Harkonmäki, Airi Hast, Rauno Ruotsinsalo ja Rauli Warto) perustamana. Sen ensimmäisiä asiakasyrityksiä olivat Tuottajain Lihakeskuskunta, Kone ja Koneen tuolloin omistama torniolainen Ke-Ri-nailonsukkatehdas.


title: Turkama & Kumppanit

text: Mainostoimiston sisaryritykseksi perustettiin 1964 T&K-tiedotuspalvelu, josta tuli myöhemmin itsenäinen Suomen Tiedotuspalvelu Oy (STP). Sen asiakkaina oli etenkin vaatetusteollisuuden merkkejä, kuten Ke-Ri Oy:n Amar-sukat, Mattisen Teollisuus Oy:n James-farkut ja turkulainen Kestilä.


title: Turkama & Kumppanit

text: Turkama & Kumppanit kasvoi nopeasti 1960-luvulla ja alkoi 1970-luvun puolivälissä hankkia omistukseensa muita mainos- ja viestintätoimistoja, kuten Lars Christiansson ja Pentti Alatalon AC-mainos ja AC-tiedotus, Suomen Ilmoituskeskus Ilmo ja lahtelainen Advisor. Myöhemmin Turkama-konserniin kuului jo yli kymmenen yritystä, joista muodostettu Advisor-konserni oli alan suurimpia yritysryhmiä. Vuonna 1987 Talouselämä-lehden imagotutkimuksessa Turkama & Kumppanit oli Suomen tunnetuin mainostoimisto. Yrjö Turkama sai kauppaneuvoksen arvon 1983.


title: Turkama & Kumppanit

text: Suomen 1990-luvun alun lamavuosina Advisor-ryhmä koki monen muun yrityksen tavoin konkurssin. Osa konsernin yrityksistä jatkoi toimintaansa vuonna 1992 tehtyjen MBO-kauppojen kautta. Marja-Liisa Rosberg osti AC-Tiedotuksen, joka toimii nyt nimellä AC-Sanafor. Erkki Yrjölä osti enemmistön Markkinointi Topitörmästä, joka myytiin pian ranskalaiselle Publicis-ryhmälle.


title: Turkama & Kumppanit

text: Turkama & Kumppaneiden pitkäaikaisia suuria asiakkaita olivat muiden muassa Canon sekä Silja Line, jolle Turkamalla löydettiin tunnusmusiikiksi 1970-luvulta vuoteen 2018 asti käytetty Francis Lain sävelmä ”Un homme et une femme” Claude Lelouchin elokuvasta "Mies ja nainen".


title: Josh Smith

text: Josh Smith (s. 5. joulukuuta 1985 College Park, Georgia) on yhdysvaltalainen koripalloilija, pelipaikaltaan iso laitahyökkääjä. Hän edustaa tällä hetkellä NBA-liigassa pelaavaa Detroit Pistonsia, ja on ammattilaisurallaan pelannut myös Atlanta Hawksissa.


title: Josh Smith

text: Smith siirtyi suoraan lukiosta NBA:han pelaamatta otteluakaan yliopistosarja NCAA:ssa. Sittemmin säännöt ovat kieltäneet tämän, ja lukiopelaajien on pakko pelata vähintään vuoden yliopistossa tai halutessaan ammattilaisena muualla maailmassa.


title: Iowan osavaltionyliopisto

text: Iowan osavaltionyliopisto on yksityinen yliopisto Amesissa, Iowan osavaltiossa Yhdysvalloissa. Yliopisto on perustettu vuonna 1858, ja vuonna 2012 siellä opiskeli yli 33 000 opiskelijaa.


title: Iowan osavaltionyliopisto

text: Iowa Staten yliopistoa edustavat NCAA:n alaisessa yliopistourheilussa Iowa State Cyclonesin nimellä kulkevat joukkueet. Perinteisesti yliopistolla on ollut vahva edustus erityisesti miesten koripallossa.


title: T & K

text: T & K voi tarkoittaa seuraavia:


title: Vala (Edda)

text: Vala, völva tai völa, , on pohjoismaisen mytologian ennustajatar. Tunnetuin vala on Eddan Völuspássa.


title: Dunnottarin linna

text: Dunnottarin linna on raunioitunut linna Skotlannin koillisrannikolla. Se on avoin yleisölle.


title: Dunnottarin linna

text: Paikalla on saattanut olla linna 1100-luvulla, mutta nykyinen rakennus on pystytetty myöhemmin, 1300-luvun lopulla. Linna korjattiin ja paikalla tehtiin kaivauksia vuonna 1925.


Dunnottarin linna


title: Valaanpäävaha

text: Valaanpäävaha eli valaanrasve eli spermaseetti on vahamaista ainetta jota saadaan kaskelotin otsaontelosta. Se on alkuun öljymäistä ja muuttuu vähitellen ruskeankeltaiseksi kovaksi massaksi. Puhdas valaanpäävaha on väritöntä, kidemäistä ja helmiäishohtoista. Siitä saadaan hienoa voiteluöljyä.


title: Aspelund

text: Aspelund on muun muassa seuraavien henkilöiden sukunimi:


title: Anna Segal

text: Anna Segal (s. 15. elokuuta 1986) on australialainen uransa päättänyt freestylehiihtäjä, jonka päälaji oli slopestyle.


title: Anna Segal

text: Segal kilpaili freestylehiihdon maailmancupissa ensimmäisen kerran Inawashirossa helmikuussa 2008 sijoittuen half-pipessa 12:nneksi. Parhaimmillaan hän on sijoittunut maailmancupissa kaksi kertaa kolmannelle sijalle slopestylessa. Park City Mountain Resortin MM-kilpailuissa vuonna 2011 hän voitti slopestylessa kultaa. Sotšin talviolympialaisissa 2014 hän sijoittui slopestylessä neljänneksi. Vuonna 2009 hän saavutti slopestylen kultaa X Gameseissa. Hänestä tuli kaikkien aikojen ensimmäinen australialainen X Games -mitalisti.


title: Rosalind Groenewoud

text: Rosalind Groenewoud (s. 10. joulukuuta 1989 Calgary, Alberta) on kanadalainen freestylehiihtäjä, joka kilpailee half-pipessa.


title: Rosalind Groenewoud

text: Groenewoud voitti Park City Mountain Resortin MM-kilpailuissa 2011 kultaa half-pipessa. Vuonna 2012 hän saavutti superpipen kultaa X Gameseissa. Sotšin olympialaisissa 2014 hän sijoittui seitsemänneksi.


title: Rosalind Groenewoud

text: Groenewoud kilpaili freestylehiihdon maailmancupissa ensimmäisen kerran Les Contamines'ssa tammikuussa 2006 sijoittuen half-pipessa seitsemänneksi. Hän on saavuttanut maailmancupissa kaksi voittoa; Kreischbergissa tammikuussa 2011 sekä Sierra Nevadassa maaliskuussa 2013. Näiden lisäksi hänellä on kuusi sijoitusta kolmen parhaan joukossa. Hän sijoittui half-pipen maailmancupin pisteissä toiseksi kausilla 2010–2011, 2011–2012 ja 2012–2013. Freestylehiihdon maailmancupin kokonaiskilpailussa hän oli kolmas kaudella 2012–2013.


title: Suzemka

text: Suzemka () on kaupunkityyppinen taajama ja samannimisen piirin hallintokeskus Venäjän Brjanskin alueella, 134 kilometriä Brjanskista etelään. Taajamassa on rautatieasema, joka sijaitsee Brjanskista etelään Ukrainan Sumyn alueen Hutor-Mihailovskiin (Ху́тор-Миха́йловский) vievän radan varrella. Aseman kautta kulkee esimerkiksi vilkas Moskovan ja Kiovan välinen junaliikenne. Vuonna 2010 tässä kaupunkikunnan muodostamassa taajamassa asui 9 125 ja koko Suzemkan piirissä 16 654 henkeä.


title: Suzemka

text: Taajamassa on toiminut juustola ja metsäalankombinaatti.


title: Suzemka

text: Oheinen taulukko kuvaa kaupunkimaisen taajaman väkiluvun kehitystä.


title: Komaritši

text:
Komaritši () on kaupunkityyppinen taajama ja samannimisen piirin hallintokeskus Venäjän Brjanskin alueella, 106 kilometriä Brjanskista etelään. Taajamassa on rautatieasema. Vuonna 2010 taajaman muodostamassa kaupunkikunnassa asui 7 686 ja koko Komaritšin piirissä 18 064 henkeä.
Komaritšin taajamassa on toiminut vaatetehdas, sekä sokerin, voin, juustoa, hedelmien tuotantolaitos ja lihanjalostamo.


title: Komaritši


title: Brenden Dillon

text: Brenden Dillon (s. 13. marraskuuta 1990 Surrey, Brittiläinen Kolumbia) on kanadalainen jääkiekkoilija, pelipaikaltaan puolustaja. Hän pelaa tällä hetkellä NHL-joukkue Dallas Starsissa.


title: Brenden Dillon

text: Varaamaton Dillon pelasi ennen ammattilaisuraansa juniorikiekkoa WHL-junioriliigan Seattle Thunderbirdsissä.


title: Brenden Dillon

text: Maajoukkuetasolla Dillon edusti kotimaataan Kanadaa ensimmäisen kerran vuoden 2013 MM-kisoissa. Hän teki kahdeksassa ottelussa yhden maalin.


title: Julius Nättinen

text: Julius Nättinen (s. 14. tammikuuta 1997 Jyväskylä) on suomalainen jääkiekkoilija, joka pelaa SM-liigajoukkue JYPissä. Hän on pelipaikaltaan keskushyökkääjä, mutta Nättinen osaa pelata myös laidassa.


title: Julius Nättinen

text: "The Sports Forecaster" -sivuston mukaan Nättinen on isokokoinen ja monipuolinen kahden suunnan hyökkääjä, jolla on hyvät raamit. Hänen tulisi kuitenkin lisätä voimaa ja kehittyä kokonaisvaltaisesti.


title: Julius Nättinen

text: Nättinen on JYPin oma kasvatti. Hän oli kaudella 2010–2011 kaksi vuotta "alaikäisenä" (täytti 13 vuotta vuonna 2010) seuran C-nuorten paras pistemies ja maalintekijä SM-karsinnoissa tehoilla 13+10=23. Kaudella 2011–2012 Nättinen oli JYPin C-nuorten paras pistemies ja syöttäjä sekä SM-karsinnoissa, runkosarjassa että pudotuspeleissä. Kaudella 2012–2013 hänelle kertyi pelejä sekä joukkueen C-, B- että A-nuorissa.


title: Julius Nättinen

text: Kaudella 2013–2014 Nättinen debytoi JYPin SM-liigajoukkueessa. Hän pelasi ensimmäisen liigaottelunsa 1. marraskuuta 2013 vieraissa Hämeenlinnan Pallokerhoa vastaan. Nättinen oli debytoidessaan JYPin seurahistorian kaikkien aikojen nuorin SM-liigapelaaja 16 vuotta, yhdeksän kuukautta ja 18 päivää vanhana. Ennätyksen edellinen haltija Erkka Leppänen debytoi joukkueessa häntä vajaan kuukauden vanhempana syksyllä 2003. Ottelu jäi Nättiselle kauden ainoaksi SM-liigassa. Hän pelasi miesten pelejä myös viiden Mestis-ottelun verran JYP-Akatemiassa.


title: Julius Nättinen

text: Jokerit varasi Nättisen 93. pelaajana . Kauden 2014–2015 hän pelasi suurimmaksi osaksi JYP-Akatemiassa tehden siellä 39 runkosarja- ja kuudessa playoff-ottelussa tehot 11+18=29. Nättinen pelasi kauden aikana JYPissä yhdeksän runkosarja- ja neljä Mestarien liigan ottelua tehden kolme syöttöpistettä.


title: Julius Nättinen

text: Anaheim Ducks varasi Nättisen toisella kierroksella 59. pelaajana . Samana kesänä hänet varasi myös OHL-joukkue Barrie Colts 51. pelaajana . Nättinen teki jo saman kesän heinäkuussa kolmivuotisen tulokassopimuksen Ducksin kanssa. Hänen tiedotettiin elokuussa siirtyneen pelaamaan OHL:ää Coltsiin. Nättinen oli joukkueen kolmanneksi paras pistemies tehoilla 22+49=71.


title: Julius Nättinen

text: Kesäkuussa 2016 Barrie Colts kauppasi Nättisen ja kesän 2017 12. kierroksen varausvuoron Windsor Spitfiresiin vaihdossa Kyle Augeriin sekä kesän 2017 toisen ja neljännen kierroksen varausvuoroihin. Hän jakoi kaudella 2016–2017 pudotuspeleissä Spitfiresin sisäisen tehotilaston voiton Sean Dayn kanssa lukemalla +5. Joukkueen kausi päättyi jo OHL:n neljännesvälieriin, mutta Spitfires osallistui kuitenkin isäntäjoukkueena Memorial Cup -lopputurnaukseen, jonka joukkue lopulta voitti. Nättisestä tuli Veli-Pekka Kinnusen, Anssi Melametsän ja Olli Juolevin jälkeen kaikkien aikojen neljäs Memorial Cupin voittanut suomalaispelaaja.


title: Julius Nättinen

text: Kaudeksi 2017–2018 Nättinen siirtyi Anaheim Ducksin organisaatioon. Hän pelasi koko kauden AHL-joukkue San Diego Gullsin vahvuudessa, jossa tulokaskausi toi 55 runkosarjaottelussa tehot 4+8=12. Syksyn 2018 harjoitusleirin päätteeksi Ducks asetti Nättisen siirtolistalle aikomuksenaan purkaa hänen sopimuksensa. Koska mikään toinen NHL-seura ei napannut Nättistä vuorokauden aikana, Ducks osti hänen sopimuksensa lopulta ulos. Seuraavana päivänä Nättisen kerrottiin palaavaan kolmivuotisella sopimuksella kasvattajaseuraansa JYPiin. Hän teki ensimmäisen SM-liigamaalinsa 15. marraskuuta 2018 Saimaan Palloa vastaan. Nättinen keräsi ottelussa myös yhden syöttöpisteen oltuaan kakkossyöttäjänä Jarkko Immosen tekemään maaliin. Pentti Mikkilä valitsi hänet ottelun Alumnien tähtien kakkostähdeksi. Jo seuraavassa ottelussa 17. marraskuuta 2018 Tampereen Ilvestä vastaan Nättinen teki liigauransa ensimmäisen kypärätempun.


title: Julius Nättinen

text: Nättinen pelasi alle 20-vuotiaiden MM-kilpailuissa vuosina 2016 ja 2017, joista ensimmäinen turnaus päättyi maailmanmestaruuteen. Nättinen pelasi myös alle 18-vuotiaiden MM-kilpailuissa vuonna 2015, jolloin hän voitti hopeaa. Nättinen pelasi myös alle 18-vuotiaiden Ivan Hlinkan muistoturnauksessa vuonna 2014, jolloin hän toimi Suomen varakapteenina. Nättinen pelasi myös World U-17 Hockey Challengessa vuonna 2013. Yhteensä hän on pelannut 27 nuorten ja 47 poikien maaottelua.


title: Julius Nättinen

text: Nättinen valittiin Pohjola-leirin tähdistökentälliseen vuonna 2012.


title: Julius Nättinen

text: Nättisen isoveljet Jussi ja Joonas sekä heidän serkkunsa Topi ovat myös jääkiekkoilijoita.


title: Minskin kuvernementti

text: Minskin kuvernementti () oli Venäjän keisarikunnan ja sittemmin Valko-Venäjän SNT:n hallinnollinen alue vuosina 1793–1921. Se muodostettiin Puolan toisen jaon jälkeen seudun siirryttyä Venäjän keisarikunnan hallintaan Puola-Liettualta. Kuvernementin rajat ja siihen kuuluvat kihlakunnat muuttuivat vuosien kuluessa useasti.


title: Minskin kuvernementti

text: Venäjän keisarikunnan ensimmäisessä koko maan kattaneessa väestönlaskennassa 1897 Minskin kuvernementin asukasluku oli 2 147 621 henkeä ja pinta-ala 80 152,3 neliövirstaa eli 91 218,3 neliökilometriä.


title: Minskin kuvernementti

text: Kuvernementti jakautui kihlakuntiin (ujezd). Kuvernementinkaupunki oli Minsk, suuria kihlakuntakaupunkeja olivat Babruisk ja Pinsk. Vuonna 1897 kihlakuntia oli yhdeksän ja kuvernementissä oli oheisen taulukon mukainen kihlakuntajako:


title: Minskin kuvernementti

text: Kuvernementin suurimmat väestöryhmät olivat vuonna 1897 äidinkielen mukaan ryhmiteltynä: valkovenäläiset 76,0%, juutalaiset 16,0%, (iso)venäläiset 3,9%, puolalaiset 3,0%, ukrainalaiset 0,5%, tataarit 0,2%, saksalaiset 0,2%, latvialaiset 0,1% ja muut 0,1%.


title: Svetlana Paramygina

text: Svetlana Vjatšeslavovna Paramygina (, s. 5. huhtikuuta 1965 Jekaterinburg, Venäjä) on ampumahiihtäjä, joka aktiiviurallaan edusti Neuvostoliittoa, yhdistynyttä joukkuetta ja Valko-Venäjää sekä seuratasolla Sport Minskiä.


title: Svetlana Paramygina

text: Paramygina aloitti ampumahiihdon harrastamisen 1983 ja nousi Neuvostoliiton maajoukkueeseen 1989. Hän kuului joukkuekilpailun maailmanmestaruuden voittaneeseen Neuvostoliiton joukkueeseen Oslossa 1990 ja Lahdessa 1991. Borovetsin MM-kilpailuissa 1993 hän sai pronssia normaalimatkalla (15 kilometriä) ja kuului Valko-Venäjän hopeajoukkueeseen joukkuekilpailussa.


title: Svetlana Paramygina

text: Paramygina saavutti Lillehammerin olympialaisissa 1994 hopeaa 7,5 kilometrin sprinttikilpailussa. Hän kiersi kaksi sakkokierrosta, samoin kuin kilpailun voittanut Myriam Bedard, jolle Paramygina hävisi 1,1 sekuntia. Normaalimatkalla hän sijoittui neljänneksi. Hän oli samana talvena voittamassa joukkuekilpailun maailmanmestaruutta Canmoressa.


title: Svetlana Paramygina

text: Paramygina sijoittui Antholzin MM-kilpailuissa 1995 normaalimatkalla neljänneksi ja sprintissä 12:nneksi. Ruhpoldingin MM-kisoissa 1996 hän oli normaalimatkalla viides ja Brezno-Osrbliessa 1997 sprintissä 14:s. Naganon olympialaisissa 1998 hän sijoittui normaalimatkalla 12:nneksi. Vuoden 1999 MM-kilpailuissa hän oli normaalimatkalla kahdeksas, yhteislähdössä kymmenes ja takaa-ajokilpailussa 15:s. Oslon MM-kilpailuissa 2000 hän sijoittui sprintissä yhdeksänneksi ja takaa-ajossa 14:nneksi.


title: Svetlana Paramygina

text: Paramygina saavutti EM-kilpailuissa kultaa normaalimatkalla 1995, hopeaa takaa-ajossa 2000 ja pronssia viestissä 1996. Rulla-ampumahiihtoviestin MM-kultaa hän voitti 1998 ja 2000. Hän voitti maailmancupin kokonaiskilpailun kaudella 1993–1994 ja sijoittui toiseksi kaudella 1994–1995. Hän voitti yhdeksän maailmancupin osakilpailua, sijoittui seitsemän kertaa toiseksi ja viisi kertaa kolmanneksi. Hänet valittiin Valko-Venäjän vuoden naisurheilijaksi 1994.


title: Svetlana Paramygina

text: Paramygina suoritti aktiiviuransa jälkeen tiedotusopin tutkinnon Valko-Venäjän valtionyliopistossa valmistuen 2002. Hän työskenteli sittemmin toimittajana valkovenäläisessä urheilulehdessä "Pressball". Hän on toiminut myös ampumahiihtokommentaattorina Valko-Venäjän televisiossa.


title: Jóannes Patursson

text: Jóannes Patursson (6. toukokuuta 1866 Kirkjubøur, Färsaaret – 2. elokuuta 1946 Kirkjubøur, Färsaaret) oli färsaarelainen poliitikko, joka oli 1900-luvun alussa saarten kansallisliikkeen merkittävimpiä edustajia. Hän oli 1901–1906 Färsaarten edustajana Tanskan parlamenttissa ja 1901–1946 Färsaarten omassa parlamentissa. Patursson kirjoitti uransa aikana myös useita runoja.